КЎЧМАС МУЛК СОТАЁТГАН ШАХСЛАР ДАРОМАД СОЛИҒИ ТЎЛАМАСЛИГИ МУМКИНМИ? » "Оқдарё овози" газетаси\nКЎЧМАС МУЛК СОТАЁТГАН ШАХСЛАР ДАРОМАД СОЛИҒИ ТЎЛАМАСЛИГИ МУМКИНМИ?\nСолиқ кодексининг (янги таҳрирдаги) 378-моддасида солиқ тўловчи жисмоний шахсларнинг солиқ солинмайдиган даромадлари белгиланган.\nЯъни жисмоний шахс шу моддада назарда тутилган даромадларидан даромад солиғи тўламайди. Улар қаторида солиқ тўловчиларга хусусий мулк ҳуқуқи асосида тегишли бўлган мол-мулкни сотишдан олинадиган даромадлар ҳам мавжуд.\nБироқ ўттиз олти календарь ойдан кам муддатда солиқ тўловчининг мулкида бўлган турар жойларни сотишдан олинган даромадлар бундан мустасно. Ушбу қоидани соддароқ тушунтирадиган бўлсак, сиз 2019 йилда 350 млн.га турар жой сотиб олиб, уни 2022 йилгача олинган нархдан юқорироқ нархга сотган бўлсангиз, унда олинган даромад миқдоридан келиб чиқиб даромад солиғи тўланиши шарт.\nСолиқ кодексининг 375-моддаси биринчи қисми 4-бандига мувофиқ, солиқ тўловчига мулк ҳуқуқи асосида тегишли бўлган мол-мулкни реализация қилишдан олинган даромадлар мулкий даромад ҳисобланади ҳамда бу даромад жисмоний шахснинг жами даромадлари таркибига киритилади ва бу солиқ солиш объекти саналади.\nМол-мулкни реализация қилишдан олинган даромадлар мазкур мол-мулкни реализация қилиш суммасининг ҳужжатлар билан тасдиқланган уни олиш қийматидан ошган қисми сифатида аниқланади. Мазкур қийматни тасдиқловчи ҳужжатлар мавжуд бўлмаган тақдирда, мол-мулкни реализация қилиш қиймати, кўчмас мулк бўйича эса - кадастр қиймати ҳамда реализация қилиш нархи ўртасидаги ижобий фарқ даромад деб эътироф этилади.\nҚисқача айтганда, сиз ўзингизга тегишли бўлган мулкни уни олган нархингиздан (ёки қуриш, таъмирлаш учун сарфлаган нархингиздан) ошиқ нархга сотсангиз, улар орасидаги нарх солиқ солиш базасига киритилади.\nтуман адлия бўлими етакчи


Саид Аҳмад. Бир ўпичнинг баҳоси (ҳажвия) - 3 Августа 2013 - РОБИТА\nГлавная » 2013 » Август » 3 » Саид Аҳмад. Бир ўпичнинг баҳоси (ҳажвия)\nАДАБИЁТ, ЮМОР | 03.08.2013 08:55 2570 ЎҚИЛГАНЛИК СОНИ:\nБугун жуғрофия ўқитувчиси дарсга келмади. Хомток қиламан, деб сўридан йиқилиб, оёғини синдирипти. Ажойиб «хушхабар»дан кейин бир зумда синф бўшади-қолди.\nБундай қулай пайтдан фойдаланай деб, Сотволди уйга эмас, шаҳар марказидаги «Маданий моллар» магазинига қараб йўл олди. Батареяси ўтириб қолгани учун чўнтакда олиб юрадиган совун қутичасидек радиоси гапирмай қўйган.\nУ дўконга келганда соат беш минути кам бир бўлганди. Эшикни тортди, очилмади. Пештахта орқасида стакандан лабини чўччайтириб қайноқ чой хўплаётган сотувчи Суйдихон эшик томонга имо қилди. Сотволди ҳали шошганидан қарамаган экан. «Перерив» деган ёзув илиб қўйилганини энди кўрди.\nСуйдихон атир шишасини чайқатиб қопқоғини чиқарди-да, икки қулоғининг тагига, томоқларига тегизди. Кейин ойнакка қараб сочларини тузатган бўлди. У эшикка чиқиб, дўконни қулфлаётганида Сотволди илтижо қилди.\n— Опажон, иккитагина батарея керак бўлиб қолувди, берворақолинг, катта танаффус тугамай дарсга етиб борай.\nСуйдихон унинг гапларини эшитмади. Эшитса ҳам парво қилмай ҳаммаёқни атир ҳидига тўлдириб, бир зумда кўздан ғойиб бўлди.\nЭшик олдида сигарета, жевачка, «Сникерс» сотиб ўтирган кампир ёнига соч-соқоли ўсиб кетган, белбоғига қиличдек пичоқ осган бадхўр бир бесўнақай йигит келди.\n— Биззи хотин қани? — деди у.\nУндан саратон офтобида қолган қозонсочиқнинг қўланса ҳиди буруқсиб кетди.\n— Абетка кетди, — деди кампир. — Вой болам-е, яна ичибсан-да. Мунақа қилаверсанг, бир кун эмас, бир кун хотининг сени ташлаб кетади-я!\nМаст унинг гапларига парво қилмай қўл силтади.\n— Ўн сўм қарз бериб туринг, хотиним келганда беради.\n— Бермайди. Тунов куни олган беш сўмни зўрға ундирдим. Бундан буён эрим пул сўраса берманг, деб тайинлаган. Ўзинг бинойидек қўли гул қассобсан. Топиш-тутишинг ҳам икки рўзғорга етарди. Топганингни шу арақ ўлгур сўриб ташлади.\nМаст бир мункидию одамлар оқимига қўшилиб кетди.\nҚассобларнинг хотинларига осон тутиб бўлмайди. Ҳар куни бир ўлимдан қоладилар. Айниқса маст қассоблар тушларида ҳам алаҳсираб мол сўядилар. Уйқусираб хотинини сўйиб қўйганлар ҳам кўп бўлган. Шунинг учун ҳам қассобларнинг хотинлари кечаси пичоқ, болталарни бекитиб қўядилар.\nСотволди нима қилишини, қаёққа боришини билмай, ҳайрон турарди. Сотувчи опа бир соатсиз келмайди. У кўчанинг нариги бетидаги истироҳат боғига кириб музқаймоқ емоқчи бўлди. Аксига олиб, музқаймоқ дўкони ҳам берк экан. У боғ айланиб анча юрди. Анҳор бўйидаги мажнунтол тагида ўтириб дам олмоқчи бўлди. Бу ердаги скамейка ҳам банд. Икки ошиқ-мошиқ бир-бирининг пинжига суқулиб, хўрсиниб ўтиришипти. Улар анҳорга қараб ўтирганликлари учун орқада ким борлигини билишмасди. Эркак бўйнини чўзиб аёлнинг юзидан ўпди. Аёл қиқирлаб кулди. Шунда йигит уни елкасидан тортиб ўзига қаратди-да, яна чўпиллатиб ўпа бошлади. Йигитнинг дўпписи скамейка орқасига тушди. Қўл узатиб олаётганда кўзи Сотволдига тушдию қимирламай қолди. Ердан олган дўппи худди бир тонналик юк бўлиб туюлди. У дўппини нима қилишини билмай бақрайиб тураверди.\nУ Сотволдининг дадаси Тўлаган эди. Ота-бола анча пайтгача кўз уриштириб қолишди. Охирги Тўлаган ғазаб билан боласига ўшқирди:\n— Мактабга бормай буёқларда нима қилиб юрибсан, аҳмоқ?!\n— Ўзингиз ишга бормай, бегона хотин билан нима қилиб юрибсиз? — деди Сотволди ҳам бўш келмай. Тўлаган ёнидаги жувонга қаради.\n— Сиз кетаверинг, чойимизга пашша тушди. Бу аҳмоқ билан ўзим гаплашиб қўяман.\nЖувон ўрнидан турганда Сотволди унинг юзини аниқ кўрди. У «Маданий моллар» дўконидаги Суйдихон эди. У бетартиб очилиб кетган ёқасининг тугмаларини қадаб, икки кўкрагининг тагини кафти билан беозор кўтариб, Сотволдига еворгудек бўлиб қаради. Кеиин қизил қум сепилган йўлкадан жаҳл билан юриб кетди. Ота-бола боғ дарвозасигача жим келишди.\n— Ўзинг яхши боласан-ку, ойингга айтмай қўяқол, — деди ялинган оҳангда дадаси.\n— Айтаман, — деди қатъий қилиб Сотволди.\n— Айтма, болам, ойингни жаҳлини биласан-ку.\n— Барибир айтаман. Сизни бир каратэ қилиб қўйсин.\nСотволдининг онаси ростдан ҳам аёллар ўртасида қаратэ бўйича мамлакат чемпиони эди. Оёғининг бети билан иякка тепса, ҳар қандай одам ҳам чирпирак бўлиб кетади.\n— Жон болам, айтма. Айтмасанг, батарей олиб бераман.\n— Чироғингизни пишириб енг. Магнитофон олиб берсангиз айтмайман.\n— Вой-бў, жуда қиммат нарса-ку. Бўпти, сен кетавер, кечқурун ўзим олиб бораман.\n— Ҳозир олиб берасиз.\n— Оббо, жудаям хирасан-да. Лўлимисан, нима бало. Бола эмас, шилимшиқ, шилқим бир нарса экансан. Бўпти, юр.\n— Японскийсидан бўлсин…\nТўлаганнинг тишлари қичирлаб кетди.\nХуллас, Сотволди уйга яп-янги магнитафонини кўтариб келди. Эртасигаёқ бу хабар ўртоқларининг қулоғига етди. Етти-саккиз бола ҳар хил кассеталарни опкелиб роса бақиртиришди.\nКечқурун Марҳаматхон эрига ҳасрат қилиб қолди:\n— Болангизни тергаб қўйинг, уйимиз бозор бўлиб кетди-ку.\nТили қисиқ Тўлаган ўғлига гўрни бир нима деёладими.\n— Ҳа, энди, бир-икки кунда кўнглига тегади, тинчиб қоласан, — деб қўяқолди.\nТўлаган ишдан келса хотини тўрсайиб ўтирибди. Ярамас бола сирни очиб қўйган шекилли, деб юраги орқага тортиб кетди. Ўғлини четга чақириб, ойингга ҳеч нима демаганмидинг, деди қўрқа-писа.\n— Йўқ, — деди Сотволди. — Энди айтмоқчи эдим.\n— Айтакўрма. Айтсанг калтак ейсан, — деди у боласига пўписа қилиб.\n— Видео олиб берсангиз айтмайман. Бўлмаса албатта айтаман.\nТўлаган дод деб юборай деди. Урмоқчи бўлиб мушт кўтарди, мушт боланинг бошига келганда панжалари ёйилиб кетди. Бошини силай бошлади.\n— Жон болам, айтмагин.\n— Болам, болажоним, дўмбоқ болам, оппоқ болам…\n— Лаганбардорлик қилманг, фойдаси йўқ.\nИчкари уйдан Марҳаматхоннинг овози келди.\n— Ота-бола нимани гаплашяпсизлар?\nТўлаган шошиб жавоб қилди.\n— Футболчи Миржалол Қосимов тўғрисида гаплашяпмиз.\n— Гап битта, — деди Сотволди. — Ё видео олиб берасиз, ё ойимдан калтак ейсиз. Хоҳлаганингизни танланг. Аммо-лекин эртага кундуз соат ноль-ноль иккида видео столимнинг устида бўлсин, — дедию чиқди-кетди.\nТўлаган пешонасига шапиллатиб урганича қолди.\nЭртасига ўқишдан воҳликкина қайтган Сотволди соат икки бўлиши билан эшик олдига чиқди. Дадаси билан ишлайдиган киши машинада ҳали картон қутиси очилмаган видео билан иккита кассета олиб келди.\nСотволдининг ётоғи ҳар хил нарсаларга аста тўлиб борарди. Айтганча, у Суйдининг дўконига бориб, бермасанг, эрингга айтаман, деб битта фотоаппарат билан беш-ўнта рангли плёнка ундириб келди. Ўша кундан бошлаб Сотволдининг кўзидан витринада турган видео камера кетмай қолди. Барибир, шуни ҳам ундираман, деб дилига тугди.\nБу бола эр-хотинга жуда қимматга тушганди. Негадир уларнинг болалари турмасди. Икки-уч ойгина яшаб, уларни доғда қолдириб кетарди. Мана шу Сотволди дунёга келганда ирим қилиб болани туғуруқхонадан ўзлари эмас, қўшнилари Анзират хола олиб келган ва икки киши гувоҳлигида уларга минг сўмга сотган эди. Номининг Сотволдилиги ҳам шундан эди.\n— Хотин, — деди Тўлаган бир куни. — Бир нарсага ҳайронман. Менинг бурним япасқи, сенинг иягинг паст. Мен буғдойранг, сен оппоққинасан, боламиз нечукким қирра бурун, қоп-қора, сочлари жингала, худди Пушкиннинг бола пайтига ўхшайди. Мабодо туғуруқхонада бировнинг боласига айрибоши қилиб қўйишмаганмикин? Уруғимизда бунақанги башарали одам бўлмаган эди шекилли. Лўли-пўлининг боласи эмасмикин?\n— Э, гапингиз қурсин…\n— Ўша сен ётган роддомда биронта лўли хотин туғмаганмиди?\nМарҳаматхон ўйланиб қолди.\n— Қайдам. Бир лўли хотин бола кўрди, дегандек гап бўлганди шекилли.\nТўлаган икки тиззасига шапиллатиб уриб, ўрнидан туриб кетди.\n— Ана, айтмадимми? Бу бола лўли, қилиқлари ҳам лўлича. Дутор олиб бердим, қарамади, рубоб олиб бердим, ушлаб ҳам кўрмади. Чилдирма олиб келганимда қўлимдан юлиб олди-ю, даранглатиб чалишга тушиб кетди. Лўлилар чилдирмага ўч бўлади-да. Ўн иккига энди кирди, мўйлаби чиқяпти. Умуман, лўли болаларнинг мўйлаби тез чиқади дейишади.\nТўлаганнинг кўнглига ғулув тушди.\n— Ҳамма айб Анзират холада. Туғуруқхонадан қанақа болалигини суриштирмай, қанақасини берса индамай кўтариб келаверган.\n— Ўлган одамнинг орқасидан маломат қилманг, гуноҳга ботасиз. Уялинг-е, ўз болангиздан тонмоқчисиз-а? Боламиз, худога шукур, эсли-ҳушли, ойдек бола. Ҳали кўрасиз, бир-икки йилда лочиндек, қарчиғайдек бўлиб кетади. Бу гапни бир айтдингиз, иккинчи оғзингизга олманг.\n— Хўп, хўп, — деди айтган гапидан пушаймон бўлган Тўлаган. — Бир айтдим-қўйдим-да.\nСотволди «Маданий моллар»га келганда Суйдининг эри пештахтага тиралиб, ана йиқиламан, мана йиқиламан, деб аранг турипти. Сотволди уни кўриб эски қадрдонлардек қуюқ кўриша кетди.\n— Амаки, яхши юрибсизми, кўринмайсиз? Одамлар сизни жуда зўр қассоб, молни оёғини бойламасдан сўйиб ташлайверади, дейишади. Шу ростми?\n— Рост, — деди у.\nСуйдихоннинг бу хира, безбет, шилқим бола эримга қадрдон чиқиб қолди-ку, ҳамма гапни айтиб берган бўлса-я, деган гап кўнглидан ўтди.\n— Ҳой, оповси, эр-хотин гаплашаётганда ўртага тушмада, ўргилай. Ҳозир сен чиқиб тургин, амакинг кетганларида ўзим чақираман.\nСотволди мастга қараб, бўпти, амаки, ҳали гаплашамиз, деб ташқарига чиқиб кетди.\nКампир эшик олдида касод бозоридан нолирди.\n— Шу бугун олтитагина жевачка сотдим. Манави сўқим ёнимга келиб ўтириб олади. Болалар унинг важоҳатидан қўрқиб, яқинимга келишмайди.\nКампирнинг ҳасратидан чанг чиқарди.\n— Биласанми, болам, бу пиёниста ўлгир аввалги хотинини сўйиб қўйиб, ўн икки йил ётиб келган. Шундан кейин ҳам кўзи очилмади.\nСал ўтмай маст гандираклаб-гандираклаб, қўлида иккита беш сўмликни ғижимлаганча чиқиб вино дўконига кириб кетди. Сотволди ичкарига кирди.\n— Амакингга ҳеч нарса демадингми? — деди Суйди хавотирланиб.\n— Энди айтмоқчийдим, гаплашгани қўймадингиз-ку.\n— Жинни-минни бўлганмисан, тунов куни фотоаппарат берганимда бировга айтмайман, деб сўз бергандинг-ку, нега айниб қолдинг?\n— Мени лақиллатаман, деб ўйламанг. Бу битта фотоаппарат билан битадиган иш эмас.\n— Ҳа, нима билан битади, бўлмасам? — деди алам билан Суйди.\n— Жирилламанг, эрингиз аввалги хотинини сўйиб қўйганини эсингиздан чиқазманг.\nСуйдининг кўзлари тиниб кетди. Бу безбет болани мима қилса бўлади. Уриб бўлмаса, сўкиб бўлмаса. Айтган парсасини бермасанг, шармандангни чиқарса. Э, худо, қандоқ балога гирифтор қилдинг мени.\n— Айт, яна нима деб келдинг?\nСотволди биқинига «Тошиба» деб ёзилган видеокамерани имлаб кўрсатди.\n— Вой, мени хонавайрон қиласан-ку, биласанми, бу камера неча сўм туради?\n— Мен билишим шарт эмас, сиз билсангиз бўлди-да.\n— Айнанай, сендан, ўргилай сендан, сал арзонроқ иарса сўрагин. Эрим ўлгир-ку, совдадан пеш тушган пулни пеш олиб турипти. Энди сенинг қилиғинг ортиқча бўляпти. Чўнтакда олиб юрадиган транзистор радио берақолай.\n— Уни кейинги келганимда берасиз.\n— Вой менгина ўлай, ҳали яна келаман дегин.\n— Албатта-да, — деди Сотволди. — Тез-тез келиб тураман. Камерани берасизми ё бермайсизми? Битта гапиринг. Ҳозир ташқарига чиқиб келай, амаким кетиб қолмадимикин?\n— Шошма, — деди Суйди жаҳл билан, камерани пештахта устига тақиллатиб қўяркан. — Ма, ол, худоё худовандо шу камера…\n— Қарғаманг. Жаҳлим ёмон. Рози бўлмасангиз, олмайман.\n— Вой, ноз қилади-я, бу безбет.\nСотволди камерани кўтариб чиқиб кетаркан, Суйди орқасидан жовраб қолди.\n— Шу дўконда иккинчи қорангни кўрмай. Мени бўғизлаб кетдинг! Ўлдирдинг!\nУнинг безовта овозидан ҳушёр тортган эри эшикка бош суқди.\n— Нима гап,тинчликми?\n— Дўконда каламуш пайдо бўлибди. Кўриб қўрқиб кетдим.\n— Кап-катта хотин каламушдан қўрққанингга ҳайронман.\nСотволдининг дадаси Суйдихонни ўпганга ҳам бир ойдан ошди. Бу орада Сотволди дадасидан моторли вслосипед, Суйдихондан нархи палон пуллик рангли телевизор, дадасидан жез тугмали костюм, Суйдихондан қўнғироқ чаладиган электрон соат, дадасидан кўчада юриб ҳам гаплашадиган масофали телефон, Суйдихондан компьютер ўйин ундирди. Булар ҳали ҳолва. «Маданий моллар»да кўзини ўйнатиб турган бутун дунёдаги жами телекўрсатувларнн бемалол оладиган спутник антеннасини мўлжаллаб қўйган.\nБирон ҳафта оралатиб Сотволди ўша антеннани ундиргани «Маданий моллар»га борган эди, дўкон берк экан. Нима қилишини билмай ўйланиб турган эди, жевачка сотадиган кампир:\n— Кутмай қўяқол, болам. Суйдихон бояқиш ҳали-бери келмайди. Дўкон печатланган. Ревизиядан қирқ бир минг камомад чиқди. Уч кун ичида тўлаб қўймасанг, ишингни судга оширамиз, дейишипти. Бечора бўйнидаги ўн олти қатор марваридларини, билагузугу зиракларини рўмолчасига тугиб бозорга кетди.\nТавба, Сотволдининг ҳисобига қараганда, камомад ўттиз саккиз минг бўлиши керак эди-ку. Нега бунақа кўп ҳисоблашдийкин…\nСотволди спутник антеннасидан умидини узиб, дадасининг дўкони томон кетди.\nКичкинагина тижорат дўконида дадаси шериги билан жанжаллашаётган экан.\n— Ахир шу бир ой ичида 22 минг сўм олдингиз. Аввалги ойда олганларингизни қўшиб ҳисоблаганда 54 минг сўм бўлади. Бу дўконни очганимизда иккаламиз 50 минг сўмдан қўшган эдик. Энди сиз билан ора очиқ бўлдик. Шерикликдан чиқдингиз, калитни беринг…\nОббо тулки-е, уч минг сўм қўшиб ҳисоблади-я. Дадамнинг қанча олганини мен биламан-ку.\nСотволди қолган гапларни эшитмай орқасига қайтди. Мана, икки ойдирки, у на Суйдихондан, на дадасидан бирон нима ундиради.\nДадаси ҳар куни эрталаб мардикор бозорига чиқиб кетганича кечқурун қоронғи тушганда ҳориб-чарчаб қайтади. Ёстиққа бош қўяди-ю, пиш-пиш ухлаб қолади.\nДадасига раҳми келган Сотволди бир кўнглида: «Дадамни тилла магазинида ишлайдиган Доно хола билан таништириб қўйсаммикин», деб ўйлаб ҳам кўрди. Марваридлари шода-шода, узуклари, зираклари бриллиант. Нимаси қийин, гапга солиб туриб битта ўпса бўлди. Эри баджаҳл мелиса, тўппончасиям бор. Буёғини менга қўйиб берсин. Эрингга айтаман, десам, тамом. Боплайман.\nКунора даромад қилиб ўрганган Сотволди «бечора» жудаям сиқилиб кетди. Охири велосипедига қўнғироқ олиш учун «Динамо» магазинига борган эди, тротуарга табуретка қўйиб жевачка, сигарет, лоторея сотаётган Суйдихонни кўриб қолди. Унинг ёнида эри емга тўйган буқадек бўлиб пишқириб, қиличдек пичоғи билан тирноғини олиб ўтирарди.\nЭнди Суйдихоннинг ҳар биттаси тешиккулчадек келадиган тилла билагузуклари, шода-шода марваридлари, бриллиант кўзли узугу зираклари йўқ эди. Кийимлари ҳам, пардози ҳам илгаригича эмас.\nУ Сотволдини кўрди-ю, оёғи остида ётган яримта ғиштни олиб унга қараб интилди.\n— Э, ўпмай даданг ўлсин. Ўптирмай мен ўлай…\nСотволди одамлар оқимига шўнғиб кетди.\nПросмотров: 836 | Добавил: кимсан | Рейтинг: 0.0/0


Сув талаш жон талашга айланди — Huquq\nHome / / Сув талаш жон талашга айланди\n23.05.2019\t, Жиноят ва жазо 162\nИнсонга ақл берилганки, жаҳлни жиловлашга, ҳар қандай вазиятда оқибатини ўйлаб йўл тутишга ишора бу. Инсон азиз ва мукаррам қилиб яратилганки, унинг ҳар қадами умр йўлларини безаши, яхшилик билан из қолдириш учун чексиз имкон бу. Жоҳиллик, жабр ва жиноят оқибати ҳеч қачон хайрли бўлмаган ва бу инсонга хос эмас. Қанийди бундай тафсилотлар, фожиалар ҳақида сўз юритмасак!..\nТаассуфки, огоҳлик ва ҳушёрликка чорлаш, инсон деган номга муносиб ҳаёт кечиришга ундаш учун ҳам жиноят ҳақида сўз юритишга мажбур бўламиз гоҳо…\nЖаҳл ва муросасизлик 28 ёшли йигитни қотил сифатида юзини қора қилиб, суднинг қора курсига олиб келди. Унинг қилмиши сабаб бир инсон ҳаётдан бевақт кўз юмди, бири эса жабр тортди.\nКосонсойнинг «Бомраҳа» МФЙ ҳудудидаги далада отаси иккиси деҳқончилик билан шуғулланиб келган, фермер хўжаликларидан бирида сувчи бўлиб ишлайдиган Азим (исм-фамилиялар ўзгартирилган) ерлар насос ёрдамида суғорилгани боис, сув тақсимоти учун масъул шахслар билан мунтазам низолашиб келарди.\n2018 йилнинг ёзи. 8 июль куни кечки пайт соат 21:30 лар чамаси Азим отаси билан боғдаги экинларни суғориш учун умумий фойдаланишдаги сув тарқатиш иншоотига борди. Ғўзага очилган сув йўлини ўзбошимчалик билан тўсиб, ўз боғига йўналтирди. Ҳосил тақдири ҳал бўладиган дамлар эмасми, сув таъминотига масъул бўлган Акрам, Носир ва Шокир унга вазиятни тушунтирмоқчи бўлишди. Эртага унга сув иншооти назоратчисига айтиб, боғини суғориб олиши учун шароит яратиб беришни ваъда қилишди.\nАзим эса бу ерда сув назоратчиси йўқ, деган хаёлга бордими, «Ким бўлибди ўша…», дея унинг шаънига ҳақоратли сўзларни айтишдан ўзини тия олмади.\nШокир унинг ҳақоратларига чидай олмади. Қўлидаги ёғоч билан унинг елкасига, сўнгра отасининг юзига урди…\nВазият шу тариқа қалтис тус олди. Ўзи ва отаси калтакланганидан жаҳл отига минган Азим ёнидаги пичоқни олиб, Шокирнинг ўнг оёғи сон қисмига икки маротаба қасддан урди. Уларни ажратишга ошиққан Акрам ҳам пичоқ зарбидан «бенасиб» қолмади. Азим унинг чап оёғига пичоқ санчди…\nЖабрланувчилар зудлик билан туман шифохонасига олиб келинди. Аммо кўрсатилган тиббий ёрдамга қарамай, Шокир кўп қон йўқотганлиги туфайли ҳаётдан кўз юмди.\nСув талашиш, тийиқсизлик, ҳақорат, гап уқмаслик оқибатида келиб чиққан жиноят бир навниҳол йигит қотилга, иккинчиси марҳумга айланиши билан якун топди. Жаҳлини жиловлай олмаган қотил суд ҳукми билан 8 йилу бир ой муддатга озодликдан маҳрум этилди. Аммо бу қилмиш туфайли бир оила, жўжабирдай жон отадан айрилди. Бунинг жабри ва виждон азобини йиллар бадали билан тўлаб бўлмайди.\nОдамийлик сабоқлари, инсонийлик қиёфаси, олий мавжудотга хос феъл-атворга муносиб яшашга ундаш учун бундан оғирроқ, бундан аччиқроқ сабоқ бўлмаса керак.


Bizning Uylar Development компанияси Yangi ChoshTepa турар жой мажмуасидан кўчмас мулк сотиб олиш учун фойдали муддатли тўлов шартларини таклиф этади.\nBizning Uylar Development компанияси Yangi ChoshTepa замонавий турар жой мажмуасидан кечиктирилган тўлов асосида хонадон харид қилишни таклиф қилмоқда. Энди муддатли тўлов 18 ойга оширилди. Минимал дастлабки тўлов 30 фоизни ташкил этади. Сотув офиси тўловларни амалга ошириш учун энг яхши вариантни танлашда сизга ёрдам беради ва хонадон учун чегирмалар тақдим этилади.\nЭслатиб ўтамиз, Yangi ChoshTepa – Янгиҳаёт туманидаги замонавий турар жой мажмуаси. Мажмуа атрофдаги транспорт қулайлиги билан ажралиб туради. Жамоат транспорти ва янги метро бекати икки қадамлик масофада жойлашган. Барча хонадонлар тайёр таъмирланган ҳолда сотувга қўйилган. Хонадонларга ички ва ташқи эшиклари, икки контурли иситиш қозони ва радиаторлари, домофон ўрнатилиб, кафель ва поллари тайёр бўлади. Мажмуа аҳолиси ундаги инфратузилманинг барча афзалликларидан фойдаланишлари мумкин. Автомобил эгалари учун ўзининг ички автотураргоҳ жойлари мавжуд. Мажмуа ҳудудида болалар ва спорт майдончалари мавжуд. Ҳовлилар пиёдалар сайр хиёбонлари ва фавворалар билан жиҳозланган. Yangi ChoshTepa турар жой мажмуасидан муддатли тўловнинг қулай шартларидан фойдаланиб хонадон харид қилишга шошилинг.\nБундан ташқари, «Бахтиёр оила» махсус таклифи амал қилмоқда. Ҳозирда бизнинг турар жой мажмуаларимиздан қуйидаги тоифага кирувчи: ёш оилалар, нафақахўрлар ва кўп болали оилалар тайёр хонадонларни қўшимча чегирмалар билан харид қилишлари мумкин!\nТаклиф чекланган! Барча имтиёзлардан фойдаланишга ва энг фойдали шартларда хонадон харид қилишга шошилинг.\nYangi ChoshTepa турар жой мажмуасидан фойдали шартлар асосида хонадон эгаси бўлинг\nYangi ChoshTepa турар жой мажмуасидан замонавий хонадон эгасига айланинг


07.05.2020 Республика Олий таълим кенгашининг биринчи йиғилиши\n6 январь санасида Республика Олий таълим кенгашининг биринчи йиғилиши бўлиб ўтди. Кенгаш таркибида Илм фан ва таълим тарбияни ривожлантириш Ziyo Forum фонди раиси - Фармонов Бобур Бахромович ҳам иштирок этди.\n06.05.2020 «Сирдарё биз сен билан»\nЎзбекистон Ёшлар иттифоқи томонидан ташкил қилинган «Сирдарё биз сен билан» акцияси доирасида, Сардоба сув омбори тошқинидан талофат кўрганларга инсонпарварлик ёрдами юборилди.\n20.04.2020 «COVID-19 да интенсив терапия»: тренерларни ўқитиш\n18 ва 19 апрель кунлари Ziyo Forum ҳамкорлигида Ягона вазият маркази фаолияти доирасида «COVID-19 да интенсив терапия» дастури бўйича онлайн-ўқув машғулотлари ўтказилди.\n20.02.2020 Қорақалпоғистон ОТМ талабалари билан учрашувлар\n15.01.2020 Инновацион ривожланиш вазирлиги билан ҳамкорликни ташкил этиш\n2020 йилнинг 15 январь санасида Ziyo Forum фонди жамоаси Ўзбекистон Республикаси инновацион ривожланиш вазири ўринбосари Тўйчиев Олимжон Алижонович ҳамда иқтидорли талабалар билан ишлаш бўйича департамент директори билан учрашув ўтказди.\n14.12.2019 Таниш-билиш ҳаммасини ҳал қиладими?\nМуваффақиятнинг ажралмас бўлагими, ёки коррупциянинг асоси? Фойдали таниш-билишлар орттириш бугунги дунёда қанчалик асқотади? Шу каби саволлар 2019 йилнинг 13 декабрь санасида Тошкент давлат иқтисодиёт университетининг турли факультетларидан йиғилган 450 нафар талабалар иштирокида ноанъанавий мунозара шаклида бўлиб ўтган «Таниш-билиш ҳаммасини ҳал қиладими?» жарангдор номли тадбирда берилди.«»«»«»\n07.09.2019 Талабалар ўз-ўзини бошқаруви ривожланиши: Бобур Фармонов чиқиши\nZiyo Forum Фонди директори Бобур Фармонов Ўзбекистон ректорлари ҳайъати олдида нутқ сўзлади. Доклад мавзуси - «Ўзбекистон ОТМлари учун ўз-ўзини бошқарув тизими фойдаси».


Халқаро қизил хоч Ўзбекистон маҳбуслари ҳолидан хабар олишни тўхтатмоқда\nХалқаро Қизил хоч қўмитаси Ўзбекистонда қамоқхоналарни мониторинг қилишни тўхтатмоқда. Халқаро Қизил хоч қўмитаси Бош директори Ив Даккор жума куни ўз Twitter саҳифасида ташкилот Ўзбекистон қамоқхоналарини бориб кўришни тўхтатаётгани ҳақида эълон қилди.\nДаккор “қамоқхоналарни бориб кўришимиздан гумманитар натижалар арзирли ва расмийлар билан мулоқотимиз конструктив бўлиши лозим” лекин “Ўзбекистон мисолида бунда бўлмаяпти”, дея ёзди.\nХалқаро Қизил хоч қўмитасининг Женевадаги қароргоҳи матбуот вакили Дэвид Пьернинг Озодликка айтишича, Ўзбекистон расмийлари ташкилотнинг қамоқхоналарга доир дастурини амалга оширишида йиллар давомида турли тўсиқларни яратиб келгани боис маҳбусларнинг қандай шароитда сақланишига объектив баҳо бериш имкони қолмаган.\n- Халқаро Қизил хоч қўмитаси жаҳон бўйлаб қамоқхоналарни бориб кўриш дастурларини амалга оширишда муайан халқаро стандартларга амал қилади. Афсуски, Ўзбекистонда қамоқхоналарни бориб кўриш дастурини тўхтатишга мажбурмиз, чунки бу мамлакатда айтилган стандартларга амал қилишнинг имкони қолмади.\nТашкилот раҳбари Ўзбекистонда маҳбусларни бориб кўришни тўхтатиш тўғрисидаги қарор осонликча қабул қилинмаганини қўшимча қилди.\nХалқаро қизил хоч қўмитаси Ўзбекистон қамоқхоналаридаги маҳбсулар аҳволидан хабар олиш фаолиятини 2001 йилда Тошкентда имзоланган келишувга биноан амалга ошириб келган. Мазкур келишув ташкилот вакилларининг мамлакатдаги ҳар қандай қамоқхонани бориб кўриш ҳуқуқини бериши назарда тутилган. Лекин Ўзбекистон расмийлари ташкилотнинг мониторинг фаолиятига мунтазам равишда тўсиқлар яратиб келган.


Мунажжимлар башорати: 12 декабр куни юлдузлар сизга нималарни ваъда қилмоқда? » Ўзбекистон янгиликлари – Zamin.uz\nБугун одамлар билан кўпроқ ва кўпроқ мулоқотда бўлишингиз керак. Ёлғизлик сизга наф бермайди. Бекорга асабларингиз қақшагани қолади. Муҳаббатда туйғуларга асир бўлишингиз ҳам тавсия этилмайди. Бу борада фақат тафаккурга суяниб иш кўринг. Кечқурун ҳали ҳеч кимга маълум бўлмаган қирраларингиз очилиб, эзгу ниятларга етишингиз учун қулай имконият туғилади. Соғлиғингизни эҳтиётланг. Серқатнов йўлларда сергакликни қўлдан берманг.\n12 декабр куни фақат даромад келтирадиган ишларга қўл уринг. Бугун иллюзия денгизида сузадиган кунингиз эмас. Хаёлпарастликни бир четга суринг-да, аниқ ҳаракатларни амалга оширинг. Молиявий аҳволингиз бугун ҳавас қиладиган даражада бўлмаслиги мумкин. Шунинг учун борини ҳам тежаб-тергаб ишлатишингизга тўғри келади. Бугун самолётда парвоз қилиш ва саёҳатга жўнаш муваффақиятли кечади. Ўзингизни эҳтиёт қилинг. Кечқурун сут маҳсулотлари истеъмоли билан чекланинг.\nОлис сафарга отланадиган бўлиб турибсиз. Бу сафар сизга мўмайгина даромад ҳам ҳадя этади. Йўлда эса бадавлат, бир-биридан ажойиб инсонлар билан танишишингиз кутилади. Шундай экан, атрофдагилар билан иложи борича кўпроқ тиллашинг. Агар мушкулотлардан қўрқмасангиз, омаднинг ўзи сизни кун бўйи қувлаб юради. Муҳаббатда худбинлик қилманг. Жуфтингиз ё танлаганингиз билан очиқ кўнгилни ўртага ташлаган ҳолда тиллашинг.\n12 декабрда барча кўзлаган ишларингиз бароридан келиши кутилмоқда. Тушдан кейин баъзиларни хорижга, баъзиларни нуфузли компанияга ишга таклиф этишлари кутилади. Айримлар куннинг иккинчи ярмида олисга хизмат сафари билан жўнаб кетиши ҳам эҳтимолга яқин. Кечқурун саломатлигингиз панд бериш палласига кира бошлаганини сезсангиз, зудлик билан чорасини кўринг. Сиз бугун хасталанмаслигингиз керак.\n12 декабрда оммавий тадбирлар, расмий йиғинларга таклиф этишса, очиқчасига бош тортишингиз тавсия этилади. Эмоцияни жиловлаган ҳолда иш кўринг. Кун давомида анчадан бери тер тўкиб ишлаганингиз ўз мевасини беради. Қўрқмасдан қўл урган йирик бир лойиҳангиз мўмай даромад олиб келади. Овқатланишда эҳтиёткорликни қўлдан берманг. Кўчага ҳавонинг авзойига қараб кийинган ҳолда чиқинг. Хизмат сафаридан воз кечинг.\nКўпчиликда бўлганидек, бугун паризод буржи вакилларини ҳам булутли бахт осмони кутиб туради. Аммо бу қўрқинчли эмас. Сизда тўсиқларни йўл-йўлакай синдириб, парчалаб ўтиш учун куч ҳам, имконият ҳам етарлича бор. Ижод кишиларининг ҳам бугун омади келади. Мухлисларингиз қаршисида обрўйингизни янада мустаҳкамлаш учун қулай имкониятлар туғилади. Оилавий ҳаётда эса жуфтингизга ниманидир ваъда қилган бўлсангиз, устидан чиқишга ҳаракат қилинг.\n12 декабр куни ҳар бир қадамингизни ўлчаб, эҳтиёткорлик билан ҳаракатлар содир этинг. Агар пул масаласида муаммо туғилса, бадавлат танишлар ёки дўстларга мурожаат этинг. Фақат кўп миқдорда қарз кўтариб қўйманг. Олишнинг бериши ҳам бор. Соғлиғингизни қанча кўп ва жиддий назорат этсангиз, ўзингизга шунча яхши бўлади. Сурункали хасталикка чалинганлар бу борада ўта эҳтиёткор бўлишлари лозим.\nЭрталабдан руҳиятингизга мос, тиллашсангиз суҳбатингиз зерикарли кечмайдиганларни қидириб, ўшалар билан мулоқот қилинг. Ундай инсонлар оғир лаҳзаларда сизни ташлаб қўйишмайди. Бугуноқ бажариб улгуришингизга кўзингиз етган ишларни асло эртанги кун учун қолдирманг. Кечқурун оилавий бўлиб бирор кафеда кечки овқатни тановул қилсангиз ҳам ярашади. Бу оилавий муносабатлар мустаҳкамланишида муҳим аҳамиятга эга.\n12 декабр куни айримлар янги иш излаш ҳаракатига тушишади. Билим олиш, олий даргоҳларда ўқишни ният қилганлар ҳам ёмонлик кўрмайди. Шу мақсад йўлида сезиларли қадамларни ташлашга эришади. Суюкли инсонингиз билан муносабатларга ойдинлик киритиб олишингиз керак бўлади. Молиявий аҳволингиз кечқурун яхшиланишини юлдузлар башорат қилган. Кечқурун ҳамкасбларингиздан кимдир сизни оилавий меҳмонга таклиф этиши мумкин. Ғийбатчиларни, ҳасадгўй, кўнгли қурумлаганларни четлаб ўтишга ҳаракат қилинг.\nБугун илгари сизни кўп марта алдашга улгурганлар уялмасдан маслаҳат беришга тушса, кескин бош буринг-у, кетиб қолинг. Улар ҳеч қачон сизга дўстлик қилишмайди. Ўз манфаатлари йўлида сиздан унумли фойдаланмоқчи бўлишади холос. Молиявий аҳволингиз кечқурун албатта яхшиланади. Шунинг учун қарз қидириб ёки банкдан кредит олишни мўлжаллаб вақт ўтказманг. Саломатликдан бугун шикоятингиз бўлмайди. Бугун тунда ухлаб кўрадиган тушингиз ўнгидан келиши кутилмоқда.\n12 декабрда муҳаббатда сизнинг осмонингиз қуёшли бўлади. Шу қуёш танлаганингиз, жуфтингиз билан муносабатларингизни янада мустаҳкамлайди. Пул топишда баъзи тўсиқлар кўндаланг бўлиши мумкин. Аммо сиз қўрқманг. Шу кунга қадар бундан баттарларини ҳам йиқитиб, парчалаб келгансиз. Ишда камгапликни шиор қилиб олсангиз, бажарадиган юмушларингиз унумли кечади. Кечқурун айрим дўстларимизнинг хонадонида чақалоқ дунёга келиши эҳтимолга яқин бўлиб турибди.\nКелажак режаларингизни яна бир карра кўздан ўтказиб олишингиз тавсия қилинади. Шунда режага сезиларли ўзгартишлар киритиш лозимлигини англаб етасиз. Оила аъзоларингиз билан муносабатлар аъло даражада бўлади. Тижорат билан шуғулланувчилар ҳам куннинг иккинчи ярмида мўмай даромадни ҳисоблаб чарчашади. Кечқурун ё фарзандларингиз, ё қариндошларингиз сизга кутилмаган совға тайёрлаб туриши мумкин.\n22:13 Мунажжимлар башорати: 7 декабр куни юлдузлар сизга нималарни ваъда қилмоқда?\n22:04 Мунажжимлар башорати: 13 сентябр куни юлдузлар сизга нималарни ваъда қилмоқда?


Икки россиялик Черногорияда давлат тўнтариши уюштирганликда айбланмоқда\n08 апрел 2020, Тошкент вақти: 21:05\n6 сентябрь куни Подгорица шаҳрида Черногориянинг ғарбпараст ҳукуматини ағдариб ташлашга уринишда айбланаётган 14 киши устидан суд маҳкамаси бошланди. Расмийлар Россия ҳарбий разведкаси икки ходимини давлат тўнтиришининг асосий ташкилотчилари деб атади.\nГумондорларнинг аксарияти серб миллатига мансубдир. Улар Черногориядаги конституцион тузумни ағдариб ташлаш учун “жиноят ташкилоти тузиш”да ва ҳукуматнинг НАТОга аъзо бўлишига тўсқинлик қилишда айбланмоқда.\nПрокуратурадан маълум қилинишича, Кремлнинг топшириғини бажарувчи ҳарбий разведка ходимлари экани айтилган россияликлар ҳам террорчиликда айбланмоқда.\nСиртдан суд қилинаëтган Эдуард Шишмаков ва Владимир Поповга қўшни Сербиядан туриб, давлат тўнтаришини ташкил этиш ва бу борадаги уринишларни мувофиқлаштириш айби қўйилмоқда.


Қашқадарёда ЙТҲ натижасида икки киши ҳалок бўлди - Халқ сўзи\nҚашқадарёда ЙТҲ натижасида икки киши ҳалок бўлди\n15:55 17 Июль 2018 Жамият\n16 июль куни Қашқадарё вилоятининг Чироқчи туманида мудҳиш ЙТҲ содир бўлди. Бу ҳақда ИИВ Жамоатчилик ва ОАВ билан алоқалар бошқармаси хабар тарқатди.\nҚайд қилинишича, туманда яшовчи Қ.Ж. ўзининг “Нексия” русумли автомашинасини туман ҳудудидан ўтувчи “Чироқчи-Қалқама” автомобиль йўлининг 18-км.да ҳайдаб кетаётиб, бошқарувни эплай олмаслиги сабаб йўл четига чиқиб ағдарилиб кетган.\nНатижада автомашина йўловчилари С.О. ва Х.Б. исмли аёл жароҳат олиб касалхонага ётқизилганлар, аммо кўрсатилган тиббий муолажаларга қарамай вафот этишган.\nҲайдовчи Қ.Ж.нинг ҳолати борасида аниқ маълумотлар берилмаган.


Форекс форумлари, блоглари, порталлари | Форекс ҳамжамияти\nФорекс ҳамжамияти бўлими доимий мулоқотда бўлишдан, ва бошқа трейдерлар билан ахборот ва тажриба алмашишдан манфаатдор бўлган трейдерлар учун мўлжалланган. Улар учун махсус ИнстаФорекс компанияси турли хил коммуникацион ресурслар ва йўналишларни ривожлантиради. Forex Community бўлимида Сиз ИнстаФорекс компаниясининг ва унинг ҳамкорларининг расмий форумларини, ИнстаФорекс компаниясининг расмий корпоратив блогини, шунингдек замонавий трейдер учун сервисларга эга бўлган, трейдерлар учун МТ5.com халқаро универсал порталга чиқишни топишингиз мумкин.\nБўлимда тақдим этилган барча ресурслар каталогнинг расмий иштирокчиси сифатида уларни жойлаштиришдан аввал компания менежерлари томонидан дастаки модерациядан ўтказилган. ИнстаФорекс компанияси бўлимда жойлаштирилган ресурсларнинг расмий мақомини, шунингдек уларнинг саҳифаларида берилган ахборотнинг юқори сифатда бўлишини кафолатлайди.\nМазкур саҳифада ИнстаФорекс компанияси расман тақдим этилган форумлар рўйхати чоп этилган. Сиз форумларнинг исталганида савол беришингиз ва малакали жавоб олишни кутишингиз мумкин. Кичик бўлимда тақдим этилган форумларнинг ҳар бири ИнстаФорекс компанияси менежерларининг модерациясидан ўтган, бунга ресурснинг расмий мақоми кафолат беради.\nКОРПОРАТИВ БЛОГЛАР бўлимида ҳам хусусий порталда жойлаштирилган ҳам оммабоп жамоат blog-community: Twitter, LiveJournal ва FaceBookларда жойлаштирилган ИнстаФорекс компаниясининг блоглари тақдим этилган.\nСизнинг эътиборингизга трейдерлар учун МТ5.com универсал портал тақдим этилган. Мазкур ресурсда Сиз ҳисоб-варақларини мониторинг қилишингиз; бозордаги трендларни кузатиб боришингиз; бозор статистикасини таҳлил қилишингиз; барча ахборот манабаларига - аналитикадан тортиб то тўлақонли форекс-телевидениягача ва бошқа кўпгина нарсаларга тўла кириш ҳуқуқини олишингиз мумкин.


Чормихга тортилган қуш ёхуд бир шафқатсизлик...\n24.08.2019 17:18 1 3605\nИжтимоий тармоқларда тарқалган бир кўнгилсиз видеолавҳа кўпларнинг таъбини хира қилди. Оддий деҳқон ишкомдаги узумларни чўқилаган қушни қанотларидан боғлаб қўйиб, роса қийнамоқда. Тағин дакки ҳам беряпти. Маълум бўлишича, у Фарғона вилоятининг Олтиариқ туманидан экан. Нима учун бу лавҳани видеолавҳага муҳрлаган? Ўзича халқни кулдирмоқчими? Агар шундай ўйлаган бўлса, савияси ҳаминқадар паст! Наҳотки орамизда шундай одамлар бор? Бир ожиз қушни қийнаб, тош кўнгли ором топганмикан унинг?\nЎсмирлик пайтларим эсимда. Ака-укалар ғишт қуяётган эдик. Қорилган лойни махсус шаклли қолипларга соламиз ва ҳовли сатҳига оҳиста ағдарамиз. Тез ишлаш бўйича «пойга»ни бошлаб юборганмиз, денг! Бир пайт акам қолипдаги лойни ағдаришдан олдин бирдан тўхтаб қолди ва ерга энгашган кўйи «қоч, ҳой қоч» дея бошлади. Унгача мен ғизиллаб иккинчи марта бориб келдим. Акам эса ҳануз асабийлашганча турарди. «Ҳа, ким билан гаплашяпсиз?» – дедим кулиб. «Э, мана бунга айтяпман, шунча ҳайдасам ҳам кетмаяпти». Қарасам, қолипларни ағдарадиган жойда кичкина чумоли ўрмалаб юрибди. Акам беозор жониворни ўлдирмаслик учун ғишт қуймаётган экан. У қолипларни бир чеккага қўйди, секин «пуф»лаб, чумолини бир чеккага ҳайдади, шундан кейин ишини давом эттирди. Ўшанда акам дунёдаги энг меҳрибон одам бўлиб кўринган кўзимга.\nБиздан уч-тўрт ёш катта қўшни йигит бўларди. Оилада тўнғич фарзанд, ўзига яраша тантиқ, ота-онасига айтганини қилдирарди. Йиллар ўтиб, унинг ғайритабиий тарзда ўлганини эшитдим. Ёзнинг иссиқ кунларида у кўпқаватли уйнинг диққинафас хонасида ухлай олмай, томга чиқиб пинакка кетар экан. Бир кечаси движокка қисилиб қолган мушукнинг қаттиқ чийиллашидан уйғонибди-да, тура солиб югурибди ва томдан тушиб кетибди...\nМарҳумнинг ҳақига дуо қилдим. Сўнг лоп этиб, бир неча йил аввалги воқеа эсимга тушди. Йигитлик чоғларида бу одам мушук боласини кўчада қанчалик қийнаган, уриб-тепган эди. Бизнинг ялиниб-ёлворишларимизга қулоқ солмаган ўшанда. Ажабки, ўлимига айнан шу жонивор сабаб бўлибди. Ҳайратдан ёқа ушладим.\nҲусан деган биродаримиз бор. Яқинда қишлоғидаги шафқатсиз жувон ҳақида айтиб берди. Бу аёл уйларидаги чорва молларни сира аямай қийнар экан. Айниқса, сигирни қозиқ билан уриб, бузоқни хумордан чиққунича арқон ёрдамида саваларкан. Бор овозда қарғаганини бутун қўни-қўшни эшитар экан. Сут соғаётиб сигир думини силкитиб қўйса борми, ишини тугатиб бўлгач, таёқ билан бас дегунча калтаклайверар экан.\nБузоқ каттариб новвосга айланибди. Бир куни уни оғилдан чиқараётган аёл одатига кўра қарғаниб орқасига бир урса, жонивор жон алфозда қочибди. Арқонни қўйиб юбормаган аёл ҳовлида йиқилиб тушибди, арқон оёғига илиниб қолибди. Новвос очиқ дарвозадан ташқарига отилибди. Зовурга томон, сўнг дарахтзор тарафга югуриб, аёлни роса судрабди. Аксига олиб ён-атрофда ҳеч ким йўқ экан. Аёлнинг бақиришга ҳам ҳоли қолмаган, шох-шабба юзлари, баданини тилиб-йиртиб юборган...\nҚараган одам чўчиб тушармиш: пластик операция ҳам ёрдам бермаган юзидаги жароҳат уни бадбашара хотинга айлантирган, танасидаги илма-тешиклар ҳалигача тузалмаган.\nҚайтар дунё, деб бежиз айтмайдилар. Биз, ҳар биримиз қилмишларимиз учун жавоб берамиз. Айниқса, тирик жонга озор берсак, азият етказсак, ўз жонимиз билан «хунини тўлаймиз». Ҳаётда бундай мисоллар жуда кўп.\n«Оқ кема»да она буғунинг фожиасини ўйлаб, босинқираб чиққан ёш қаҳрамонни эсланг. Ҳеч бўлмаса болажонлардан ўрнак олайлик: жониворларни яхши кўрайлик, уларга раҳм қилайлик. Худо яратган жонзотларга озор бермайлик. Устоз Тоҳир Маликдан келтирилган ушбу иқтибосни эслаб юринг, азизлар:\n«Аллоҳнинг замину осмондаги барча мўъжизалари бехато ишлайди ва азизу мукаррам қилиб яратилган инсонга хизмат қилади. Кўзимизга аҳамиятсиз кўринган чивин ёки газанда ҳисобланмиш махлуқнинг ҳам табиатда ўз ўрни, хизмати мавжуд. Чивин ҳам мўъжиза, фил ҳам бир мўъжиза ва бу мўъжизаларнинг барчаси занжир халқаси каби бир-бирига боғланган, уни узмоқ, тўғрироғи, узмоққа уриниш инсоният бошига фожиалар ёғдиражаги тарихдан маълум...»\nХудойим барчамизни фожиалардан асрасин!\nшафқатсизлик қуш тирик жон\nТаҳлил 02/04, 02:56\nҲодиса 03/02, 19:30


08:22 28 Май 2018\n13:05 07.09.2015 (Янгиланган 09:26 08.09.2015) Ҳавола олиш\nБерлинда 7-8 сентябрда “Ўрта Осиёда сув ва қўшничилик мунособатлари” мавзуида халқаро конференция бўлиб ўтади\nТОШКЕНТ, 7 сен ─ Sputnik. Табиатни муҳофаза қилиш давлат қўмитаси раиси Бахтиёр Абдусаматов бошчилигидаги Ўзбекистон делегацияси Ўрта Осиёдаги сув манбааларини тақсимлашга бағишланган халқаро конференцияда қатнашади, деб хабар берди республика ТИВ ахборот хизмати.\nКонференцияда Ўрта Осиё мамлакатлари, Европа Иттифоқи мамлакатлари делегациялари, ОБСЕ, БМТ Европа иқтисодий комиссияси аъзолари ва бошқалар қанташади.\nУшбу учрашув Олмония ТИВ ва Олмония халқаро ҳамкорлик жамияти томонидан ташкил қилинган.\nЎрта Осийда сув манбаалари ҳақида гап кетганда, кўп ҳолларда, ҳудуднинг асосий сув таъминотчилари (Қирғизистон ва Тожикистон) билан асосий сув истеъмолчилари (Ўзбекистон, Қозоғистон ва Туркманистон) орасида можароларга олиб келади.\nТожикистон ва Қирғизистон сув манбааларини электр ишлаб чиқаришга йўналтириш тарафдори бўлса Қозоғистон, Ўзбекистон ва Туркманистон эса сувдан мумкин қадар кўпрок қишлоқ хўжалиги учун фойдаланиш тарафдори.


18 май 2022, Тошкент вақти: 09:18\nҚозоғистон экология, геология ва табиий бойликлар вазири ўринбосари Серик Хўжаниёзов “Баҳри Точик” резервуари (Қайроққум сув омбори)дан жорий йилнинг июнь — август даврида Қозоғистонга қўшимча сув ташланишини маълум қилган. Унга кўра, 315 миллион куб метр миқдордаги бу сув шоликор майдонларни суғоришга сарфланади.\nХўжаниёзовнинг айтишича, Қозоғистон сув эвазига Тожикистонга техника ва ёнилғи-мойлаш материаллари етказиб беради.\nТожикистон Энергетика ва сув захиралари вазирлиги “Озодлик”нинг тожик хизматига вазир Далер Жума ҳамда Қозоғистон экология, геология ва табиий ресурслар вазири Магзум Мирзагалиев бу масалада 31 май куни келишувга эришганини тасдиқлаган.\nҚайроққум сув омборидан Ўзбекистонга ҳам қўшимча сув берилиши бўйича келишув бор-йўқлиги ҳозирча маълум эмас.\nЎзбекистон президенти Шавкат Мирзиёев Тожикистонга сўнгги расмий ташрифи чоғида Қайроққум ГЭСида бўлган эди. Аввалроқ у мамлакат аҳолисини 2021 йилда Ўзбекистон экин майдонларини суғоришда жиддий сув танқислигига дуч келишидан огоҳлантирган. “Суғориш учун сув ҳажми 60 фоизгача камаяди”, деган Мирзиёев.\nТожикистон ҳукумати жорий йилда Сирдарё ҳавзасида сув камлиги билан боғлиқ мураккаб вазият юзага келганини билдирган. Тожикистон Фанлар академияси Музликларни ўрганиш маркази директори Абдулҳамид Қаюмов тоғларда қор жуда кам ёққанлиги сабабли дарёларда сув янада камайиб кетишидан огоҳлантирмоқда.\n“Ҳозирда Варзоб дарёси юқорисида сув сатҳи 30 сантиметргача пасайган — бу ҳалокатли даражада паст кўрсаткич”, деган у.\nҚайроққум ГЭСи сув омбори Тожикистон ҳудудидаги энг йирик сув омборларидан бири саналади. Унинг узунлиги 65 километр ва эни 8 дан 20 километргача, сув сиғими эса 3 миллиард 413 миллион куб метрни ташкил қилади.


Amazon бош директори Жефф Безос бу лавозимидан кетади - Terabayt.Uz\nАҚШнинг Amazon компанияси асосчиси, дунёнинг энг бадавлат одамларидан бири бўлган Жефф Безос ушбу йилда бош директор лавозимидан кетади. Компания матбуот хизмати хабарига кўра, у энди директорлар кенгаши ижрочи раиси лавозимини эгаллайди.\nЎҚИНГ: Дунёнинг энг бой одами ва унинг собиқ рафиқаси бир ҳафтада $12 млрд.га бойиди\nХабарга кўра, компания асосчиси ва бош директор Жефф Безос 2021 йилнинг 3-чорагида ижрочи раис лавозимига ўтади, унинг ўрнини Энди Жесси эгаллайди.\n«Мен ҳеч қачон ҳозирдагидек кучга тўлиб-тошмаганман ва ишдан кетишим ҳақида гап-сўз бўлиши ҳам мумкин эмас. Мен ижрочи раис сифатида қолиб, Amazon’нинг муҳим ташаббусларида иштирокимни давом эттираман. Менда Day 1 Fund, Bezos Earth Fund, Blue Origin ва бошқа қизиқарли лойиҳаларни ривожлантириш учун кўпроқ вақт пайдо бўлади», деб айтган Безос.\nБезоснинг фикрича, компаниянинг яхши молиявий кўрсаткичлари ва барқарор ҳолати унга ўз лавозимини ўзгартиришига имкон беради. «Ҳозирда Amazon инновацияларнинг энг юқори босқичида турганини кўрмоқдаман ва бунинг эвазига бундай ўзгартиришни амалга ошириш вақти келди», деб қўшимча қилган миллиардер.\nБезос ўрнини эгаллайдиган Энди Жесси айни вақтда компаниянинг Amazon Web Services хизматига раҳбарлик қилмоқда.\nКомпания тақдим этган ҳисоботга кўра, у 2020 йил 4-чорагида 125,6 млрд доллар тушум олган. Компаниянинг чораклик тушуми илк бор 100 млрд доллардан ошган ва 2019 йил 4-чорагига нисбатан 44 фоиз кўпроқни ташкил қилган.\nAmazon’нинг 2020 йил бўйича жами тушуми 2019 йилга нисбатан 38 фоизга ўсиб, 386,1 млрд долларни ташкил қилган. 4-чоракдаги даромад 7,2 млрд долларни, йил бўйича эса 21,3 млрд долларни ташкил қилган.\nForbes нашри маълумотларига кўра, Безос айни вақтда 196,2 млрд доллар билан дунёнинг энг бой одами саналади. Унга Amazon’нинг 11,1 фоиз акцияси тегишли. Бундан ташқари, Безос Blue Origin аэрокоинот компаниясига асос солган ва АҚШнинг энг нуфузли нашрларидан бири The Washington Post эгаси саналади.


09:07 21 Апрел 2018\n11:37 03.10.2017 (Янгиланган 09:27 13.12.2017) Ҳавола олиш\nЎзбекистон президенти қишги мавсумига тайёргарлик кўриш тизимини қайта кўриб чиқишни топширди. Асосий эътибор кўп қаватли уйларга, ижтимоий соҳа объектларига, ичимлик суви, электр, иссиқлик ва газ билан таъминлашга қаратиши керак бўлади.\nТОШКЕНТ, 3 окт — Sputnik. Ўзбекистон президенти Шавкат Мирзиёев Тошкентда аҳолига коммунал хизматлар кўрсатиш, кўп қаватли уйлар ва ижтимоий соҳа объектларини қишги истиш мавсумига тайёрлашга бағишланган мажлис ўтказди, деб хабар қилмоқда Sputnik мухбири.\nМажлисда президент белгиланган чоралар керакли жойлар ва объектларда қўлланилиши, маблағлардан ва энергия тежовчи технологиялардан самарали фойдаланиш кераклигини таъкидлади.\n“Ушбу соҳада ишлар вилоят ва соҳалар кесимида эмас, ҳар бир маҳалла ҳар бир уй миқёсида ўтказилиши керак”, — деди президент.\nЭслатиб ўтамиз, коммунал хизматлар соҳасидаги вазиятни ўрганиш мақсадида республика бўйича турли вазирликлар вакилларидан иборат бўлган иккита махсус гуруҳ ташкил қилинган эди. Биринчи гуруҳ Андижон, Фарғона, Наманган, Жиззах, Сирдарё, Тошкент вилояти ва Тошкент шаҳрида, иккинчи гуруҳ эса — Қорақалпоғистон, Хоразм, Бухоро, Навоий, Самарқанд, Сурхондарё ва Қашқадарё вилоятларидаги вазиятни ўрганган.\n“Ўрганиш жараёнида асосий эътибор кўп қаватли турар жой фондига, ижтимоий соҳа объектларига, ичимлик суви, электр токи, иссиқлик, табиий газ ва кўмир билан таъминлаш масалаларига қаратилди”, — дейилган президент матбуот хизмати хабарида.\nЎтказилган мониторингга кўра, юқорида келтирилган объектларда кузги-қишги мавсумга тайёргарлик кўриш жараёни ўтказилган. Уйларнинг томи таъмирланган, подъезд ва подваллар, болалар майдончалари тартибга келтирилган, маиший чиқиндилар олиб чиқилган.\nУндан ташқари таълим муассасалари, болалар боғчалари, касалхоналар ва бошқа ижтимоий объектларда таъмирлаш ишлари ўтказилган. Табиий газ билан таъминланмаган объектларга газ баллонлари ва кўмир билан таъминланган.


1924 йилда Бухоро вилоятининг Хазарма қишлоғида туғилган. 1942 йилда Бухоро вилояти Свердлов тумани (хозирда Жондор тумани) мудофаа ишлари бўлими томонидан Совет армияси сафига чақирилган. 21-ўқчи дивизиянинг, 818- ўқчи полкининг 3-ўқчи ротасида пулемётчи, оддий аскар сифатида хизмат қилган. Улуғ Ватан уруши даврида кўрсатган жасорати ва мардлиги учун СССР Олий Кенгаш Президиумнинг 1944 йил 13 октябрь санасидаги фармойиши билан катта оддий аскар Раджабов Нарзи “Совет Иттифоқи Қаҳрамони” унвони билан тақдирланган. 24 сентябрда жасур жангчи Молдавия ҳудудида ҳалок бўлди.\n1920 йилда Наманган вилоятида туғилган. 1940 йил Наманган мудофаа ишлари бўлими томонида Совет армияси сафига чақирилган. Кичик сержанти Рахимов А. 1144-ўқчи полкида қуролни нишонга йўналтирувчи вазифасида хизмат қилган. Қизил байроқ ордени билан тақдирланган. Днепр дарёсинин кечиб ўтиш вақтидаги жангларда кўрсатган жасорати ва мардлиги учун Олий Кенгаш Президиумнинг 1944 йил 10 январь санасидаги фармойиши билан кичик сержант Рахимов Абдусаттор “Совет Иттифоқи Қаҳрамони” унвони билан тақдирланган.\n1925 йил 27 февральда Бухоро вилоятида туғилган 1943 йил Бухоро вилояти мудофаа ишлари бўлими томонида Совет армияси сафига чақирилган. Гвардия сержанти, 77-гвардия мотоўқчи дивизиясининг 221-мотоўқчи полкининг 4-ўқчи ротасида қўмондон ёрдамчиси вазифасида хизмат қилган. III даражали Шон шухрат унвони билан тақдирланган. Жангларда Ватан ҳимояси учун кўрсатган шахсий жасорати ва мардлиги учун СССР Олий Кенгаш Президиумнинг 1945 йил 27 февраль санасидаги фармойиши билан гвардия сержанти Рахимов Азим “Совет Иттифоқи Қаҳрамони” унвони билан тақдирланган.\n1902 йил 25 январь санасида Тошкент шаҳрида дунёга келган. Комсомол йўлланмаси асосида 1922 йилда Совет армияси сафига кирган. Совет иттифоқида Баку бирлашган ҳарбий мактабини ҳамда 1943 йил К.Е.Ворошилов номидаги Совет иттифоқи қуролли кучлари бош штабининг ҳарбий академиясини тамомлаган. Генерал майор гвардия ўқчи дивиязи қўмондони. Тўрт маротаба Қизил байроқ орденлари билан ва бир маротаба II даражали Суворов орденди билан тақдирланган. Жанговор топшириқларни намунали бажариб, жангларда кўрсатган жасорати ва қахрамонлиги учун СССР Олий Кенгаш Президиумнинг 1965 йил 6 май санасидаги фармойиши билан Генерал майор Рахимов Собир Умаровичга вафотидан сўнг “Совет Иттифоқи Қаҳрамони” унвони билан тақдирланган.\n1917 йил Ульяновскда туғилган. 1938 йил Куйбишев тумани (хозирда Тошкент шаҳри Мирзо Улуғбек тумани) мудофаа ишлари бўлими томонидан Совет армияси сафига чақирилган. Тошкент ҳарбий пиёда қўшинлари билим юртини тамомлаган. Гвардия майори 77- ўқчи дивизиянинг 218-ўқчи полкининг ўқчи батальон қўмондони. Уч маротаба Қизил байроқ орденлари билан, I ва II даражали Суворов номли орделари билан ҳамда Александр Невский ва Қизил Юлдуз кўкрак нишонлари билан тақдирланган. Жангларда Ватан ҳимояси учун кўрсатган шахсий жасорати ва мардлиги учун СССР Олий Кенгаш Президиумнинг 1945 йил 27 февраль санасидаги фармойиши билан гвардия майори Ремизов Василий Григорьевич “Совет Иттифоқи Қаҳрамони” унвони билан тақдирланган.\n1912 йил Қримда туғилган. Тошкент шаҳрида ишлаб яшаган. 1933 йилдан буён Совет армияси сафида ҳизмат қилган. Гвардия майори, Ҳарбий ҳаво кучларининг 8-авиадивизиясининг 162-авиаполкида қўмондон ўринбосари лавозимида фаолият юритган. Қуйидаги орденлари билан мукофотланган: Ленин ордени, Қизил байроқ ордени ва Александр Невский ордени. Жанговор топшириқларни намунали бажариб, жангларда кўрсатган жасорати ва қахрамонлиги учун СССР Олий Кенгаш Президиумнинг 1945 йил 26 июнь санасидаги фармойиши билан майор Решидов Абдраим Измаилович “Совет Иттифоқи Қаҳрамони” унвони берилган.\n1908 йилда Тсалинград вилоятининг Слобода-Рудня қишлоғида туғилган. 1943 йилдан буён Совет армияси сафида хизмат қилиб келган. В.И. Ленин номидаги Тошкент ҳарбий пиёда қўшинлари билим юртининг тарбияланувчиси. Гвардия оддий аскари, 72-гвардия ўқчи дивизиясининг алоҳида 75- разведротасининг разведкачиси сифатида ҳизмат қилган. Жангларда Ватан ҳимояси учун кўрсатган шахсий жасорати ва мардлиги учун СССР Олий Кенгаш Президиумнинг 1943 йил 26 октябрь санасидаги фармойиши билан гвардия оддий аскари Ржевский Павел Максимович “Совет Иттифоқи Қаҳрамони” унвони билан тақдирланган. Уруш тугагач П.М. Ржевский заҳирага чиқарилган ва у Тошкентга қайтиб келган.\n1910 йил Томбовской вилоятининг Коростелова қишлоғида туғилган. 1942 йилдан бошлаб Совет армиясида хизмат қилган, Куйбишев тумани (хозирда Тошкент шаҳри Мирзо Улуғбек тумани) мудофаа ишлари бўлими томонидан армия сафига чақирилган. Гвардия кичик сержанти, 35-минамёт полкини, 245-миномёт дивизиёнининг жанговор машина ҳайдовчиси бўлган. Жанговор топшириқларни бажариш вақтида кўрсатган жасорати ва мардлиги учун СССР Олий Кенгаш Президиумнинг 1944 йил 22 февраль санасидаги фармойиши билан кичик сержант Рзянин Денис Филиппович “Совет Иттифоқи Қаҳрамони” унвони билан тақдирланган. Урушдан сўнг Д.Ф. Рзянин Тошкентга қайтиб келган.\n1923 йилда Тошкент шаҳрида туғилган. Комсомол йўлланмаси билан Соликамск қоғоз комбинати қурилишида қатнашган. 1944 йил Комышловск ҳарбий артилерия билим юртини тамомлаган. Сержант, 43-армияси, 70-ўқчи дивизияси, 227- артилерия полкининг қурол-яроқ қўмондони вазифасида хизмат қилган. Жасорат учун кўкрак нишони билан мукофотланган. Немец босқинчиларига қарши кечган жанглардаги кўрсатган шахсий жасорати ва мардлиги учун СССР Олий Кенгаш Президиумнинг 1945 йил 19 апрель санасидаги фармойиши билан сержант Роденко Константин Герасимович “Совет Иттифоқи Қаҳрамони” унвони билан тақдирланган. Урушдан сўнг К.Г. Роденко Тошкентга қайтиб келган.\n1923 йил Курс вилоятининг Тербунск туманида туғилган. Андижон вилоятида яшаб, ўқиган. 1940 йилдан Совет армияси сафида хизмат қилган. Қуйидаги мукофотлар билан тақдирланган: Икки маротаба “Қизил байроқ” ордени, “Александр Невский” ордени, “I даражали Улуғ Ватан уруши” ордени. Ҳарбий ҳаво кучларида Катта лейтенант, 525- хужумкор авиаполкининг эскадрилья қўмондони ўринбосари вазифасида хизмат қилган. Улуғ Ватан уруши даврида кўрсатган жасорати ва қахрамонлиги учун Олий Кенгаш Президиумнинг 1945 йил 29 июнь санасидаги фармойиши билан катта лейтенант Родин Николай Иванович “Совет Иттифоқи Қаҳрамони” унвони берилган\n1918 йил Пензенской вилояти, Нечаевский тумани, Елезаветино қишлоғида туғилган. 1937 йилда Совет армияси сафига кирган. Тошкент шаҳар Ленин тумани (хозирда Тошкент шаҳри Миробод тумани) мудофаа ишлари бўлими томонидан армия сафига чақирилган. Гвардия лейтенанти, 59-ўқчи дивизиянинг, 176- ўқчи полки ўқчи рота қўмондони вазифасида хизмат қилган. Дунай дарёсинин кечиб ўтиш вақтидаги жангларда кўрсатган жасорати ва мардлиги учун Олий Кенгаш Президиумнинг 1945 йил 23 март санасидаги фармойиши билан “Совет Иттифоқи Қаҳрамони” унвони билан тақдирланган.\n1906 йилда Қўқон шаҳрида туғилилган. 1941 йил Москва шаҳар мудофаа ишлари бўлими томонидан армия сафига чақирилган. Гвардия майори, 58- гвардия ўқчи дивизияси, 202- гвардия ўқчи полки қўмондони сифатида ҳизмат қилган. “Қизил байроқ “ ордени билан мукофотланган. Днепр дарёсинин кечиб ўтиш вақтидаги жангларда кўрсатган жасорати ва маҳорати учун Олий Кенгаш Президиумнинг 1943 йил 23 октябрь санасидаги фармойиши билан “Совет Иттифоқи Қаҳрамони” унвони билан тақдирланган.


18:02, 16.09.2021 // 105639\nЖиззах вилоятига отланган ҳар бир йўловчи Сирдарё вилоятининг Ховос тумани ҳудудидан ўтар экан, беихтиёр йўл ёқасидаги қовунларга кўзи тушади. У тарафларга биринчи марта борган киши хонадонлар ҳовлисига тизиб чиқилган қовун тиликларини кўриб, ўзини гўё «бананлар сайли»га келиб қолгандек ҳис қилади. «Дарё» мухбирлари Ховоснинг «Оқчангал» маҳалласида бўлиб, мазкур полиз маҳсулоти ортидан мўмайгина даромад топаётган деҳқонлар билан суҳбатлашди.\n«Пайкал уйимиздан 50 километр узоқда жойлашган»\nҲамкасбим билан Жиззахдаги ижодий сафаримизни якунлаб, пойтахтга қайтар чоғимиз Ховос тумани, «Оқчангал» маҳалласидан репортаж тайёрлашга қарор қилдик. Қовун тиликларини дур каби тизилгани ва бу манзаранинг катта йўл четидаги деярли ҳар бир хонадон ҳовлисида учратганимиз қизиқишимизни янада оширди.\n65 ёшли Норқул Жангировнинг айтишича, у ҳар йили оила аъзолари билан 4-5 гектар ерда қовун етиштиради.\n«Қовун экиб, деҳқончилик қилиш авлоддан авлодга ўтиб келяпти, бу ота-боболаримизнинг касби. Ақлимни таниганимдан бери пайкал ичидаман, чорвачилик қиламан. Қўни-қўшнилар ҳам қовун ортидан даромад топади. ‘Оқчангал’даги хонадонларнинг 80 фоизи деҳқончилик, чорвачиликнинг ҳадисини олган. Бу ҳудудни бежиз ‘қовунчилар маҳалласи’ дейишмайди.\nУшбу полиз маҳсулотини ҳар сафар турли жойларга экамиз. Чунки қовун жой танлайди, дуч келган ерга экилмайди. Тоза ва унумдор ерда ҳосил мўл бўлади. Асосан, шоли, ғалла ва пахтанинг ўрнига экамиз. Унумдор, ‘кучи бор’ ерлардаги битта палакдан саккизтагача ҳосил олиш мумкин. Қовун кўчатларини ҳам ўзимиз етиштирамиз.\nБу йил 5 гектар майдонга оқ ва қора навли қовун кўчатларини экдик. Пайкалимиз уйимиздан 50 километр узоқда жойлашган. Фарзандларим, невараларим билан ёз бўйи пайкал ичидамиз. Уларни деҳқончилик орқали оилали, уйли-жойли қиляпман», — дейди Норқул ака.\nЭкспорт қилинаётган қовун қоқилар\nСуҳбатимиз давомида миришкор қовун қоқига оид саволларимизга ҳам жавоб берди.\n«10 килограмм қовундан 1 кг қоқи ва 200 грамм уруғ оламиз. Қоқи тайёрлаш мавсуми бир ярим ой: сентябрдан то октябрнинг ярмигача қизғин давом этади. Биз учун ҳар бир дақиқа, айниқса, қуёшли кунлар ғанимат. Қоқилар жуда иссиқ пайтда уч, тўрт кунда пишади. Ҳозир кунлар салқин бўлгани учун узоғи ўн суткада тайёр бўляпти.\nҚоқи тайёрлаш учун маҳалладаги ишсиз хотин-қизларни жалб қиламиз. Беш, ўн нафар ишчи аёлларга кунига 60 минг сўмдан меҳнат ҳақи берилади.\nҚоқиларни Тошкент, Самарқанд ва водий вилоятларидан тадбиркорлар келиб олиб кетади. Улар бу қоқиларни, асосан, Россияга экспорт қилади. Қоқиларни кўпинча буюртма бўйича тайёрлаймиз. Айни кунларда икки тонналик буюртмани тезроқ тайёрлаш ҳаракатидамиз. Бир килограмм қоқини 10—15 минг сўмдан сотамиз», — деди деҳқон.\n«Даромадимиз ҳажми об-ҳаво ва ер унумдорлигига боғлиқ»\nУнинг таъкидлашича, қишда ҳам полиз маҳсулотларини сўраб келувчи харидорлар кўпчиликни ташкил этади.\n«Уйимиз катта йўл ёқасида жойлашгани учун қишда ҳам кимдир тарвуз, кимдир қовун сўраб келади. Февраль, март ойларигача қовунларни асраймиз, баҳорда ҳам сотамиз.\nБиласизми, қовуннинг кони фойда, зарари йўқ. Уруғининг килограммини 20—25 минг сўмдан сотамиз. Асосан, Ҳиндисонга экспорт қилиняпти. У давлатда уруғларни фармацевтика соҳасида ишлатишади. Қовун пўстлоғини қуритиб, қишда мол-қўйларга берамиз.\nДеҳқончилик орқали йилига 150 миллон сўмгача даромад топамиз. Баъзи йилларда ҳаражатларимизни ўзи қопланади, холос. Бизнинг қанча пул топишимиз об-ҳавога, ер унумдорлигига ва, албатта, оилавий ҳаракатимизга боғлиқ. Яхши ниятлар билан ҳаракат қиляпмиз, Аллоҳ барча деҳқонларга барака бераверсин», — деди Норқул Жангиров.\n«Қовун экиб, кам бўлганимиз йўқ»\nГулнора Норжигитова ҳам қовунчилар маҳалласидаги миришкорлардан. У яқинлари билан деҳқончилик қилади, шу орқали фарзандлари вояга етяпти, оилали бўляпти.\n«Болалигим пайкалда ўтган, ота-онам қовун экиб, ҳалол меҳнати орқали бизни боққан. Шу боис бу хонадонга келин бўлиб тушганимда, қовунчилик билан шуғулланишга қийналмаганман. Ўзим олдин қишлоқ врачлик пунктида ҳамшира бўлиб ишлаганман.\nҲар йили ўртача 5 гектарга қовуннинг оқ навини экамиз. Бу нав эрта пишади ва яхши ҳосил беради. Пайкал ва уйимизнинг орасидаги масофа 35 километрни ташкил қилади. Ҳар куни машинада бориб келамиз. Ёз кунларида чайла қуриб, ўша ерда яшаймиз.\nБир йилда 2-3 тонна қовун қоқи тайёрлаймиз, экспорт қилувчилар келиб олиб кетади. Қовун уруғини ҳам ювиб, қуритамиз ва йилига 700-800 килограммгача сотамиз.\nБу полиз маҳсулотидан йилига келадиган жами даромадимиз 100 миллион сўм атрофида. Деҳқончилик орқали келин тушириб, қиз чиқардик. Турмуш ўртоғим бошчилигида фарзандларим билан қовун экиб, кам бўлганимиз йўқ. Турмушимиздан хурсандмиз», — деди Гулнора Норжигитова.\nМатн муаллифи: Миролим Исажонов\n22:19, 17.10.2021 // 97561\n08:09 Кеча // 84739\n07:34, 17.10.2021 // 79445\n19:20, 17.10.2021 // 69938\n21:50, 17.10.2021 // 62569


Сўх аэропортига синов парвози амалга оширилди – Газета.uz\nСўх аэропортига синов парвози амалга оширилди\nФарғона халқаро аэропортидан Сўх туманидаги янги аэропортга дастлабки синов парвози амалга оширилди. Humo Air авиакомпаниясига қарашли лайнер парвози 40 дақиқани ташкил қилди.\nLotinchada 1 ноябр 2021, 17:10 Жамият\nСўх туманининг «Навобод» маҳалла фуқаролар йиғини ҳудудида барпо этилган янги аэропорт дастлабки синов парвозини қабул қилди, деб хабар бермоқда Фарғона вилояти ҳокимлиги.\nФарғона халқаро аэропортидан амалга оширилган синов Humo Air авиакомпаниясига қарашли Ан-2П йўловчи ташиш самолётида амалга оширилди.\nМаҳаллий вақт билан соат 12:30 да Фарғонадан ҳавога кўтарилган лайнер соат 13:10 да Сўх аэропортига қўнган. Жавоҳир Маърупов командирлигидаги экипаж томонидан амалга оширилган парвоз муваффақиятли якунланди, дейилади хабарда.\nИлк парвоз туман ҳокими Сайидбаҳром Сайидмусаев, туман секторлари раҳбарлари, кенг жамоатчилик вакиллари томонидан кутиб олинган. Самолёт қайта Фарғонага парвоз қилди ва соат 14:07 да яна Фарғона халқаро аэропортига етиб келди.\nАмалга оширилган парвоз ҳамда Сўх аэропортида яратилган техник шароитлар мутахассислар томонидан юқори баҳоланди айтилмоқда.\nТаъкидланишича, жадал суръатлар билан барпо этилган ушбу аэропорт майдони 7 гектар бўлиб, узунлиги 700 метрни ташкил этади.\nҚурилиш ишлари учун давлат бюджетидан 6,8 млрд сўм маблағ ажратилиб, учиш майдончаси, кутиш зали, овқатланиш шахобчаси, савдо нуқтаси, дам олиш жойларини ўзида қамраб оладиган замонавий мажмуа ташкил этилди.\n16 октябрь Фарғона вилояти ҳокими Хайрулло Бозоров Сўх туманида қурилиш ишлари якунланаётган янги аэропортни бориб кўрган эди.\nСўх аэропорти тез кунларда фойдаланишга топширилади 18 октябр 2021, 11:59


Нега ҳўл соч билан ухлаш хавфли?\n17.09.2019 15:27 0 2860\nЖуда кўпчилик ҳўл соч билан ухлашга ўрганиб қолган. Бошни ювиш учун эрта тонгда туриш ҳамма ҳам хоҳлайвермайди, кечаси эса оила аъзоларига феннинг товуши ёқмаслиги аниқ. Тунда бош ювмаслик керак деган гапни эса деярли ҳар биримиз эшитганмиз. Шу ўринда нима учун деган савол туғилади?\nҲўл соч билан ухлаш тунда шунчаки совқотиб қолишга олиб келиши мумкин. Бу, айниқса, деразани очиб ёки кондиционерли хонада ухлаганларга тааллуқли. Натижада уйқу сифати ёмонлашади. Яъни ухлаганингизга қарамай уйқуга тўймайсиз. Оқибатда — кейинги куни аҳволингиз ёмон томонга ўзгариши мумкин, шамоллашнинг илк аломатлари пайдо бўлади.\nИссиқ ва намлик — бактериялар кўпайиши учун ажойиб муҳит. Энди ҳўл соч билан ухлашга ётганда ёстиғингизда бактерияларнинг қанчалик кўпайишини тасаввур қиляпсизми? Унутманг, намлик ёстиқнинг ичига ҳам сингиши мумкин. Шундай экан, ҳатто кўрпа-ёстиқ жилдини алмаштириш ҳам унчалик ёрдам бермайди.\nБош терисида бактериялар ўсиши туфайли тана уларга қарши курашишга уринади, шикастланган аъзога қон юборишни кўпайтиради. Қон айланиши кучаяди, қон босими кўтарилиши мумкин: у бош оғриғини келтириб чиқаради.\nОдам танаси совқотганда лейкоцитларни ташувчи қон томирлар тораяди. Маълумки, лейкоцитлар турли инфекцияларга қарши курашади. Томирлар торайганда улар шунчаки танани етарлича ҳимоя билан таъминлолмай қолади. Вирусларга қаршилик сусаяди, одам тез касалланиб қолади.\nҲўл соч кучсизланади. Устига-устак, ҳар қандай таъсирга сезувчан бўлиб қолади: масалан, ухлаганда у ёқдан бу ёққа ағдарилганда ҳўл сочнинг синиши осонлашади.\nсоч Бош ювиш


Йил давомида cўмнинг реал алмашув курси 2,9 фоизга ўсди – Газета.uz\nЙил давомида cўмнинг реал алмашув курси 2,9 фоизга ўсди\nСўмнинг реал самарали алмашув курси Ўзбекистоннинг асосий савдо-ҳамкор давлатлари валюталарининг заифлашиши ва яна бир неча факторлар туфайли 2,9 фоизга мустаҳкамланди. Ҳамкорлар орасида турк лираси 81 фоизга қадрсизланди, Хитой юани ягона мустаҳкамланган валюта бўлди. Россия ва Қозоғистон валюталари ҳам қадрсизланди.\nLotinchada 7 феврал 2022, 20:23 Иқтисодиёт\nЎзбек сўмининг реал самарали айирбошлаш курси индекси 2021 йилнинг IV чорагида 2,9 фоизга мустаҳкамланди. Бу ҳақда Марказий банк томонидан «2021 йилнинг IV чораги учун пул-кредит сиёсати шарҳи»да маълум қилинди.\nБунга сўм курси ва савдо ҳамкорлари бўлган давлатларнинг валюталари, Ўзбекистон ва бошқа мамлакатлардаги инфляция каби бир неча факторлар таъсир кўрсатган.\n2021 йил давомида Ўзбекистоннинг савдо ҳамкорлари валюталари АҚШ долларига нисбатан кўп йўналишли динамика кўрсатди.\nРоссия рубли 0,6 фоизга қадрсизланди. Сентябрь-октябрь ойларида у нефть нархининг кўтарилиши ва хом ашёга бўлган талабнинг тикланиши туфайли бироз мустаҳкамланганлигини кўрсатди, аммо йил охирига келиб яна пасайди.\nТурк лираси 2021 йилда 81 фоизга қадрсизланди. Туркия Марказий банки мамлакатдаги юқори инфляция, импорт ҳажмининг ўсиши оқибатида жорий ҳисобварақ тақчиллиги ва IV чоракда туризм даромадларининг мавсумий пасайишига қарамай, асосий ставкани март ойидаги 19 фоиздан декабрда 14 фоизга туширилиши ҳисобига шундай ҳолат кузатилди.\nҚозоғистон тенгеси жаҳон нефть нархлари ўсиши фонида ҳам долларга нисбатан 2,6 фоизга қадрсизланди. Қозоғистон валютасининг заифлашишига асосий сабаблардан истеъмол талабининг кечиктирилиши фонида импортнинг ўсиши ва иқтисодий фаолликнинг тикланиши ҳамда ривожланаётган бозорлардан капиталнинг чиқиб кетиши бўлди.\nЎзбекистоннинг асосий ҳамкорлари орасида Хитой юани ягона мустаҳкамланган валюта бўлди. Хорижий инвестициялар оқимининг қайта тикланиши ва экспорт суръатларининг ошиши ҳисобига 2,8 фоизлик ўсиш таъминлангани айтилди.\nАсосий ҳамкорлар орасида Туркия инфляция бўйича биринчи ўринни эгаллади — 36,1% (2002 йилдан бери энг юқори кўрсаткич). Бунда транспорт, озиқ-овқат ва ичимликларнинг қимматлашиши ҳамда меҳмонхона ва ресторан хизматлари нархининг сезиларли ўсгани муҳим роль ўйнади. Расмий ҳисоб-китобларга кўра, инфляция ўсиш суръатлари 2022 йилда 9,8 фоизгача, 2023 йилда эса 8 фоизгача секинлашади.\nРоссия ва Қозоғистонда инфляция 12 ой ичида, асосан, озиқ-овқат ва ёқилғи нархларининг қимматлашиши ҳисобига 8,4 фоизгача тезлашди. Бу йил Россия банки инфляцияни 4 дан 4,5% гача, Қозоғистон Миллий банки 6−6,5% даражасида бўлишини прогноз қилмоқда.\nЎзбекистон ҳамкорлари орасида Хитойда инфляция энг яхши натижани қайд этди — 1,5%. Бунга юқори хомашё нархларини барқарорлаштириш ва энергия таъминотини яхшилаш борасидаги чора-тадбирлар якуний натижага унчалик таъсир кўрсатмади. Келгуси йиллар учун прогноз 2−2,2 фоизни ташкил қилади.\nНима учун бу муҳим?\nSpot нашрининг ёзишича, Россия ва Туркиядаги вазият билвосита сўмнинг курсига таъсир қилади. Масалан, 2020 йилда Россия рубли 19,3 фоизга, турк лираси эса 25 фоизга арзонлашган. Бу ва бошқа тенденциялар сўмнинг реал самарали айирбошлаш курсининг шаклланишида ўз ифодасини топмоқда.\nРоссия рублининг бироз мустаҳкамланиши ҳам Россиядаги экспортчиларнинг даромадларига, шунингдек, Россиядан трансферларга ижобий таъсир кўрсатди. Бу валюта тушумининг ўсишига ёрдам берди.\nБироқ Туркия президенти Режеп Эрдоғаннинг асосий курсни янада пасайтириш ниятини ҳисобга олсак, турк лирасининг девальвацияси бу йил ҳам давом этиши учун барча имкониятлар мавжуд. Кучсиз лира Туркия бозорида Ўзбекистондан экспорт қилинадиган маҳсулотларни қимматлаштирмоқда, шунингдек, Туркиядан келадиган товарлар таннархини пасайтиради.\n2021 йилдан буён Туркия Ўзбекистонда янги қўшма корхоналар ва хорижий компаниялар сони бўйича етакчига айланганини инобатга олсак, Ўзбекистонга келадиган товарлар таннархи тушишида муҳим ҳисобланади.\nЭслатиб ўтамиз, авввалроқ Марказий банкнинг 2022 йил учун инфляция прогнозлари ҳақида хабар берилганди.\nМарказий банк раиси сўм алмашув курсининг тушишига тўлиқ изоҳ берди 20 август 2019, 17:00


Гап ҳақида маълумот - Поурочные планы для учителей Казахстана, обновленка КСП,ССП 2021-2022\nПубликации педагогов, Узбекский язык | Комментариев нет\nКазахстан, Южно-Казахстанская область, Сайрамский район, с. Манкент\nОСШ №11 «Манкент»\nРозакулова Гулмира Пархатовна\nСинф: 2 “Б”\nФан : Ўзбек тили\nМавзу: Гап ҳақида маълумот.\nМақсад : Ўқувчиларга гап ҳақида маълумот бериш ,гап ҳақидаги билимларини\nкенгайтириш. Чиройли ёзиш кўникмасини ошириш, ижодий қобилятларини\nривожлантириш . Ўқувчиларни ўзбек тилини севиш, ўз тилини ҳурмат қилиш\nтабиатни асраш, аҳиллик, дўстлик ватанпарварлик руҳида тарбиялаш.\nДарснинг тури: амалий, назарий, янги технология элементларидан фойдаланиш.\nДарснинг услуби: Анаграмма, 5 қаторли мисра, савол-жавоб, тўп билан ишлаш,\nполиглот, матнни оёқла, тушунтириш.\nДарс жиҳози: плакатлар, қуш уяси, тест саволлари, ребус, кампьютерь, проектор.\nТонгда туриб қуёш ҳам , табиатга бераркан салом.\nҲуш келибсиз азиз меҳмонлар, деймиз сизга салом –ассалом\nЭнди мозойка орқали гуруҳларга бўлиниб оламиз. Бунинг сабабини дарс давомида билиб оламиз. (Қалдирғоч, чумчуқ, укки)\nГуруҳ сардаорларини сайлаб оламиз ва бир –биримизга тилаклар айтамиз.\nБаҳолаш варақчамизни оламиз. Ҳар бир ўқувчи бажарган топшириқлари ,берган жавоблари учун биттадан нур чиқариб боради ва бугунги дарсни ким қаттиқ қиздира олади.\n-Бизнинг ватанимиз қаер?\n-Унинг пойтахти қайси шаҳар?\n-қачон мустақил деб эълон қилинган?\n-Ватанимизни ким бошқаради?\n-Она тилимиз қайси?\nЎзбек тили онам тили, давлат қозоқ тили.\n-Тил ҳақида нималар биласиз?\n-Сиз мактабда қандай тилларни ўрганяпмиз?Мана шу 3 тилни мукаммал ўрганишингизни юртбошимиз ҳам таъкидлаган .Ингдлиз тили жаҳон тили. 17-апрелда бутун дунёда халқаро инглиз тили куни ўтди.Сиз мактаб даврида 4 тилни ўқиб ўрганар экансиз, лекин дунё бўйича 1601 та тиллар бўлиб , шулардан 500 таси ўрганилган . Ёзувнинг эса 16 хил қадимий тури бор экан\nМуҳим саналарга кўчайлик\nМай ойида қайси байрам нишонланади.\n1-Май Халқлар дўстлиги куни,9-Май ғалбанинг 71 йиллик байрамини нишонлаймиз Биз мана шу ғалабамизнинг орқасида мустақилликка эришдикҚозоғистон 50 мамлакат қаторига кириш учун ЭКСПО кўргазмасини ўтказишни қайси йилга мўлжаллаган.\nЭКСПО-нима? Халқаро кўргазма, Қозоғистон энг намунали қурилиш кўразмасини бутун жаҳонга кўрсатиш арафасида.\n-Уйга қандай вазифа берилган?\nЎтилган мавзуни тест орқали сўраб мустаҳкамлаймиз.\n-Қалдирғоч, укки гуруҳи гуруҳи тест билан ишлайсиз. Укки гуруҳи ақлий ҳужум стратегияси бўйича жавоб беради.\nНарса -буюм номини билдирган сўзлар қайси сўроқларга жавоб бўлади?\nҚандай сўзлар ким? сўроғига жавоб бўлади?\nҲаракатни билдирган сўзлар қандай сўроқларга жавоб бўлади? Мисол келтиринг.\nБелгини билдирган сўзлар қайси сўроқларга жавоб бўлади?\nҚайси сўзлар ҳеч қандай сўроқ олмайди? Уларнинг вазифаси нимадан иборат.\nТест жавобларини слайд орқали текширинг.Ўз-ўзингизни баҳоланг.\nДам олиш дақиқаси ўтказилади.\nЎйнаб ўсар боламиз , ўйлаб қадам босамиз ,\nЎқиб роса ўрганиб ,ўткир бўлиб борамиз.\n2050 йилларда биз ҳам олим бўламиз\nИлм-фанни эгаллаб, нурли йўлдан борамиз.\nСизга таниш бўлган жадвал орқали мавзуни топамиз.\n1 Ҳ П Қ А\n2 И Г Д Л\n3 Ъ У М\n4 Т О\n2*2, 1*4, 1*2\n1*1, 1*4, 1*3,2*1, 2*3, 1*4\n3*3, 1*4, 3*1, 2*4, 3*2, 3*3, 4*2, 4*1.\n-Қандай ҳосил қиламиз?\n-Қани битта гап тузиб берингчи?\nГап сўзнинг мазмун жиҳатидан боғланишидан тузилиб,\nтугалланган фикрни билдиради.\nМасалан: Эрталаб қуёш чарақлаб кўринди.\nГап- Cөйлем – Предложения –Sentence\n421-машқ . Матнни ўқинг ва унда нечта гап борлигини айтинг.\nНаврўз шарқ халқларининг байрами.Шу кунда янги йил бошланади.\nЖумладан Қозоғистон халқлари ҳам 22 Март кунини байрам сифатида нишонлайдилар. Барча ўйнаб –кулади. Хафалашганлар ярашишади.\nЭртанги кун экин майдонлари уруғ экиш учун тайёрланади.\nКучат ўтқазиш бошланади.\n-Матнда нечта гап бор?\n-Матн қандай тузилади?\n422-машқ.Ўқинг матнни кўчириб ёзинг.\nҚалдирғоч уя қурди. Тайёр уяга чумчуқ жойлашиб олди.Қалдирғоч ўз уясидан чумчуқни ҳайдаб чиқара олмади.У бошқа қалдирғочларни ёрдамга чақирди. Қалдирғочлар кўплаши чумчуқни қувиб юборишди. Қалдирғоч ўз уясига жойлашди.\nҚалдирғоч гуруҳи 1- гапни Чумчуқ гуруҳи 2- гапни\nУкки гуруҳи 3- гапни кўчириб ёзинг\n-Матнни мазмунини гапиринг. Саволларга жавоб беринг.\n-Чумчуқнинг иши яхшими?\n-Қалдирғочлар чумчуқни ҳайдаш учун қандай чора қўллашди?\n-Чумчуқ қувилгандан кейин нима қилиши мумкин?\nМатнни оёқла усулида ижлд қиламиз.\nҚушларнинг номини уч тилда айтиб беринг.\nЧумчуқ — -шымшық -bird\nУкки- -жапалақ -owl\nГуруҳ билан ишлаш\nЖуфт булиб ишлаш.\nҚалдирғоч гуруҳи-5 мисрали қатор стратегияси бўйича ишланг.\nЧумчуқ гуруҳи- геометрик шакллар бўйича чумчуқ сўзини фонетик таҳлил қилинг.\nУкки гуруҳи тўплаштириш стратегичси бўйича ишлайсиз.\nГуруҳлар бир бирин ишини баҳолайди. Изоҳ беради.\nЎқувчиларнинг ўзлаштиришига қараб топшириқ бераман.\nИқтидорли ўқувчи компьтер билан берилган расм асосида гап тузиб ёзади.\nНочор ўқувчи берилган ҳарфлардан бўғинлар ҳосил қилиб сўз ясайди ва шу сўзга гап тузиб беради..\nОхири нуқта қўйилган гапга қарсак урамиз. Сўроқ қўйилган гапга бармоқларни ишламиз.\nИлтимос билан айтилган гапга оёқни ҳаракатлантирамиз.\nКейинги дарсда шундай гаплар ҳақида маълумотга эга бўласиз.\nУйга вазифа 423-машқ. Матни ёзиб келиш берилади .\nМатнни ўқинг .Ҳар бир гапнинг чегарасини аниқланг .\nЭкскурсия сўзи рустилидан кирган сўз , саёҳат қилиш дегани .Биз сиз билан қаерга экскурсияга боганмиз.Нима Билан борганмиз.Экскурсияга чиққанда техника хавфсизлиги ва кўча ҳаракати қоидаларига амал қилишимиз керак.\nШунинг билан дарсимиз тамом . Азиз меҳмонлар сизга эҳтиром\nЮтуғимиз кўпдир сиз синаб кўринг .Бизни соғинтирмай тез келиб туринг.\nСложение и вычитание в пределах 100 на основе дополнения до десятка


Фортум | medu.uz - Дорилар ҳақида маълумотлар ўзбек тилида\nHome Йўриқномалар Фортум\nПрепаратнинг савдо номи: ФортумТМ .\nТаъсир қилувчи модда (ХПН): цефтазидим\nФаол модда: 500 мг, 1 г цефтазидим (пентагидрати кўринишида).\nЁрдамчи моддалар: натрий карбонати (сувсиз), углерод диоксиди.\nҚуруқ ҳолда препарат цефтазидим пентагидрати ва натрий карбонатининг аралашмаси бўлиб, уни эритилганда цефтазидим натрийни сақловчи эритма ҳосил бўлади.\nТаърифи: оқ-кремсимон кукун\nЦефтазидим бактериал хужайра деворининг синтезини ингибирлаш йўли билан бактерицид таъсир кўрсатади.\nОрттирилган чидамлиликнинг (резистентликнинг) тарқалганлик (учраши) даражаси географик ва вақтга боғлиқ бўлиб, айрим микроорганизмлар учун жуда юқори бўлиши мумкин. Резистентлик юзасидан, айниқса оғир инфекцияларни даволашда маҳаллий маълумотга эга бўлган афзал (мақсадга мувофиқ).\nМикроорганизмларнинг цефтазидимга in vitro шароитидаги сезувчанлиги\nЦефтазидимнинг микроорганизмларга нисбатан клиник самарадорлиги клиник синовларда намойиш этилган, улар жадвалда юлдузча (*) билан белгиланган\nКўпчилик сезгир микроорганизмлар\nStaphylococcus aureus (метициллинга сезгир)*\nКоагулазонегатив стафилококклар (метициллинга сезгир)\nHaemophilus influenzae*, шу жумладан ампициллинга чидамли штаммлари\nДаволаганда орттирилган резистентликни ҳисобга олиш лозим бўлган микроорганизмлар\nKlebsiella spp., шу жумладан Klebsiella pneumoniae*\nPseudomonas spp., шу жумладан Pseudomonas aeruginosa*\nStaphylococcus spp., шу жумладан S. aureus*\nВириданс гуруҳи стрептококклари\nClostridium spp., С. difficile дан ташқари\nТабиий резистентлиги бўлган микроорганизмлар\nEnterococcus spp., шу жумладан Е. faecalis ва Е. faecium\nBacteroides spp., шу жумладан B. fragilis\nПрепарат 500 мг ва 1 г дозаларда мушак ичига юборилганидан кейин қон плазмасидаги Сmax (чўққи даража) га тез эришилади ва мувофиқ 18 мг/л ва 37 мг/л ни ташкил қилади. Препарат 500 мг, 1 г ёки 2 г дозада вена ичига болюсли юборилганидан кейин цефтазидимнинг плазмадаги концентрациялари мувофиқ 46 мг/л, 87 мг/л ва 170 мг/л ни ташкил қилади.\nВена ичига ёки мушак ичига юборилганидан кейин фаол модданинг қон плазмасидаги терапевтик концентрациялари 8-12 соат давомида сақланади. Плазма оқсиллари билан боғланиши 10% ни ташкил қилади. Кўпчилик тарқалган патоген микроорганизмлар учун цефтазидимнинг MIC дан юқори концентрацияларига суяк тўқимасида, юрак тўқималарида, сафрода, балғамда, синовиал суюқликда, кўз ички суюқлигида, плеврал ва перитонеал суюқликларида эришилиши мумкин. Цефтазидим йўлдош тўсиғи орқали осон ўтади, кўкрак сути билан чиқарилади. Менингиал қобиқларда яллиғланиш жараёнлари бўлмаганида цефтазидим ГЭТ орқали ёмон ўтади, орқа мия суюқлигидаги (ОМС) препаратнинг концентрацияси паст. Лекин, мия қобиқлари яллиғланганида ОМС да терапевтик даражалари 4-20 мг/л ва ундан кўпроққа етади.\nЦефтазидим организмда метаболизмга учрамайди.\nПарентерал юбориш қон зардобида концентрациянинг юқори даражасига ва узоқ муддатли таъсирига олиб келади, у тахминан 2 соатлик ярим чиқарилиш даври билан пасаяди. Цефтазидим калава фильтрацияси йўли орқали сийдик билан чиқарилади. Дозанинг тахминан 80-90% 24 соат давомида сийдик билан чиқарилади. Препаратнинг 1% дан камроғи ичакка ўтишини чеклаб, сафро билан чиқарилади.\nБуйраклар фаолиятини бузилишларида цефтазидимнинг чиқарилиш тезлиги пасаяди ва дозани пасайтириш керак (Қўллаш усули ва дозалари – Буйраклар фаолиятини бузилиши ва Махсус кўрсатмалар бўлимларига қаранг).\nҲеч қандай қўшимча маълумотлар йўқ.\nПрепаратга сезгир микроорганизмлар чақирган моноинфекциялар ва аралаш инфекцияларни даволаш.\nФортум™ антибиотикларга сезувчанлик синамасининг натижалари олингунича биринчи танлов препарати сифатида қўлланиши мумкин.\nФортум™ аминогликозидлар ва кўпчилик бошқа бета-лактам антибиотиклари билан мажмуада қўлланиши мумкин.\nФортум™ Bacteroides tragilis мавжудлигига гумон бўлганида, анаэроб инфекцияни даволаш учун қўлланадиган антибиотиклар билан қўлланиши мумкин.\nЦефтазидимга сезувчанлик географик ҳолат ва вақтга боғлиқ ҳолда ўзгаради ва сезувчанлик юзасидан маҳаллий маълумотларни ҳисобга олиш лозим (Фармакологик хусусиятлари, Фармакологик самараларига қаранг)\nоғир инфекциялар (септицемия, бактериемия, перитонит, менингит, иммунитети паст бўлган пациентлардаги инфекциялар; жадал даволаш бўлимида бўлган пациентлардаги инфекциялар, масалан инфекцияланган куйишлар)\nнафас йўлларининг инфекциялари, шу жумладан муковисцидози бўлган беморлардаги инфекциялар\nсийдик чиқариш йўлларининг инфекциялари\nмеъда-ичак йўлларининг, ўт чиқариш йўлларининг ва қорин бўшлиғининг инфекциялари\nсуяклар ва бўғимларнинг инфекциялари\nгемо- ва перитонеал диализ ва доимий амбулатор перитонеал диализ (ДАПД) билан боғлиқ бўлган инфекциялар\nолдини олиш: простата безидаги операциялар (трансуретрал резекция).\nПрепаратнинг дозаси касалликни кечиш оғирлигига, жойлашишига, қўзғатувчининг тури ва унинг препаратга сезувчанлигига, шунингдек пациентнинг ёши ва буйраклар фаолиятига боғлиқ. Препарат вена ичига ёки мушак ичига чуқур катта думба мушагининг юқори ташқи квадранти соҳасига ёки соннинг латерал қисмига юборилади. Эритмани бевосита венага ёки агарда пациент парентерал эритмалар олаётган бўлса инфузион тизимнинг найига юбориш мумкин.\nСуткада 1-6 г 2 ёки 3 марта қабул қилишига бўлиб, вена ичига ёки мушак ичига юборилади.\nСийдик чиқариш йўлларининг инфекциялари ва камроқ оғирликдаги инфекциялар:\n– 0,5 г ёки 1 г ҳар 12 соатда.\n– 1 г ҳар 8 соатда ёки 2 г ҳар 12 соатда.\nЖуда оғир инфекциялар, айниқса иммун танқислиги бўлган пациентларда, шу жумладан нейтропенияли пациентларда:\n– 2 г ҳар 8 ёки 12 соатда ёки 3 г ҳар 12 соатда.\nЎпкаларида кўкйиринг инфекцияли муковисцидози бўлган катталар:\n– суткада 100 дан 150 мг/кг гача уч қабулда.\nБуйрак фаолияти нормал бўлган катталарда 9 г суткалик дозани қўллаш нохуш кўринишларга олиб келмаган. Олдини олиш воситаси сифатида простата безининг хирургиясида ишлатилганида, 1 г ни наркозга киритиш вақтида юбориш керак. Иккинчи дозани катетерни олиш вақтида юбориш керак.\nГўдаклар ва болалар (2 ойликдан катта)\nСуткада 30 дан 100 мг/кг гача икки ёки уч қабулда.\nСуткада 150 мг/кг гача дозалар (кунига максимал 6 г) уч марта қабул қилиш учун иммунтанқислиги, муковисцидози ёки менингити бўлган болаларга буюрилиши мумкин.\nЯнги туғилган чақалоқлар (0 дан 2 ойликкача)\nСуткада 25 дан 60 мг/кг гача икки қабулда.\nЯнги туғилган чақалоқларда цефтазидимнинг қон зардобидаги ярим парчаланиш даври катталардагига қараганда уч-тўрт марта давомлироқ бўлиши мумкин.\nОғир ҳолатдаги кекса ёшли пациентларда цефтазидимнинг клиренсини пасайиши туфайли, суткалик доза одатда 3 г дан, айниқса 80 ёшдан ошган пациентларда ошмаслиги керак.\nЦефтазидим ўзгармаган ҳолда буйраклар орқали чиқарилади. Шундай қилиб, буйраклар фаолиятини бузилиши бўлган пациентларда дозани пасайтириш керак. Бошланғич зарб доза 1 г ни ташкил қилади. Тутиб турувчи дозалар креатинин клиренсига мувофиқ, 1 Жадвалда кўрсатилганидек буюрилиши керак:\n1 Жадвал Буйрак етишмовчилигидаги тутиб турувчи дозалар\nклиренси (мл/мин) Зардобдаги креатининнинг тахминий концентрацияси,\nмкмоль/л (мг/дл) Цефтазидимнинг тавсия қилинган бир мартали к дозалари (г) Препаратни юбориш тез-тезлиги (соат)\n>50 <150 (<1,7) Стандарт дозалар\n50 дан 31 гача 150 дан 200 гача (1,7 дан 2,3 гача) 1,0 12\n30 дан 16 гача 200 дан 350 гача (2,3 дан 4,0 гача) 1,0 24\n15 дан 6 гача 350 дан 500 гача (4,0 дан 5,6 гача) 0,5 24\nОғир инфекциялари бўлган пациентларда тутиб турувчи дозани 50% га ёки препаратни юбориш тез-тезлигини ошириш керак. Бундай пациентларда қон зардобида цефтазидимнинг даражасини назорат қилиш керак; зардобдаги цефтазидимнинг концентрацияси 40 мг/г дан ошмаслиги керак.\nБолалар учун креатининни чиқарилиши тана юзасининг майдони ёки мушак массасига мувофиқ ҳисобланади.\nГемодиализ вақтида ярим чиқарилиш даври 3 дан 5 соатгача вақтни ташкил қилади.\nҲар бир гемодиализ сеансидан кейин юқорида берилган жадвалга мувофиқ цефтазидимнинг тутиб турувчи дозалари юборилади.\nФортум™ни перитонеал диализ ва доимий амбулатор перитонеал диализ (ДАПД) вақтида қўллаш мумкин.\nВена ичига юборишдан ташқари, цефтазидимни диализ эритмасига ҳам қўшиш мумкин\n(2 л диализ эритмасига одатда 125-250 мг).\nАртерио-веноз шунтни ишлатиш билан ўтказиладиган узлуксиз гемодиализдаги жадал даволаш бўлимида бўлган буйрак етишмовчилигидаги пациентлар учун, ва юқори тезликдаги гемофильтрацияда бўлган пациентлар, тавсия қилинадиган доза суткада 1 г ни ташкил қилади (бир ёки бирнеча қабулларда).\nПаст тезликдаги гемофильтрацияда бўлган пациентлар учун, препаратнинг буйраклар фаолиятини бузилишидаги каби дозалари тавсия қилинади.\nГемодиализдаги ёки вена-веноз шунтни ишлатиш билан ўтказиладиган гемофильтрациядаги пациентларга 2 ва 3 жадвалларда келтирилган дозалар тавсия қилинади.\n2 Жадвал Вена-веноз шунтни қўллаш билан ўтказиладиган гемофильтрацияда бўлган пациентлардаги цефтазидимнинг дозалари\n(мл/мин) Ультрафильтрациянинг тезлигига (мл/мин) боғлиқ бўлган\nтутиб турувчи доза (мг)*\n*Тутиб турувчи доза ҳар 12 соатда буюрилади.\n3 жадвал Вена-веноз шунтни қўллаш билан ўтказиладиган узлуксиз гемодиализда бўлган пациентлардаги доза.\n(мл/мин) Диализнинг тезлигига боғлиқ бўлган тутиб турувчи доза (мг)*\n1,0 л/соат 2,0 л/соат\nУльтафильтрация тезлиги(л/соат) Ультрафильтрация тезлиги(л/соат)\n* Тутиб турувчи доза хар 12 соатда буюрилади.\n«Жуда тез-тез» ва «баъзида» учрайдиган ножўя реакциялар тез-тезлигини аниқлаш учун катта клиник текширишларнинг (ички ва чоп этилган) маълумотлари ишлатилган. Барча бошқа ножўя самараларига берилган учрашнинг тез-тезлиги, асосан учрашининг хақиқий тез-тезлигига қараганда, кўпроқ даражада ҳисоботга таяниб, пост-маркетинг маълумотлардан фойдаланиб аниқланган.\nУчраш тез-тезлигини таснифлаш учун қуйидаги мезонлар ишлатилган:\nжуда тез-тез: ≥1/10,\nтез-тез: ≥1/100 <1/10,\nбаъзида: ≥1/1000 <1/100,\nкам: ≥1/10000 <1/1000,\nжуда кам: <1/10000.\nБаъзида: кандидоз (шу жумладан вагинит ва оғиз бўшлиғини оқариши),\nҚон ва лимфатик тизимининг касалликлари\nТез-тез: эозинофилия ва тромбоцитоз.\nБаъзида: лейкопения, нейтропения, тромбоцитоз.\nЖуда кам: лимфоцитоз, гемолитик анемия, агранулоцитоз.\nЖуда кам: анафилаксия (шу жумладан бронхоспазм ва/ёки гипотония).\nБаъзида: бош оғриғи ва бош айланиши.\nЖуда кам: парестезия.\nНеврологик асоратлар, шу жумладан буйрак етишмовчилиги бўлган, қўлланганда Фортум™ нинг дозаси кераклича пасайтирилмаган пациентларда тремор, моноклониялар, тиришишлар, энцефалопатия ва кома ҳақида хабар берилган.\nҚон томир оқибатидаги бузилишлар\nТез-тез: вена ичига юборилганида флебит ёки тромбофлебит.\nБаъзида: кўнгил айниши, қусиш, қоринда оғриқлар ва колит.\nЖуда кам: таъм сезишни йўқолиши.\nБошқа цефалоспоринларда бўлгани каби, колит Clostridium difficile билан боғлиқ бўлиши ва сохтамембраноз колит сифатида намоён бўлиши мумкин (Махсус кўрсатмалар га қаранг).\nТез-тез: бир ёки бир неча жигар ферментларининг, AЛT (SGPT), ACT (SOGT), ЛДГ (LDG), ГГТ (GGT) ва ишқорий фосфатаза даражасини транзитор ошиши.\nЖуда кам: сариқлик.\nТери ва тери ости тўқитмалари томонидан\nТез-тез: макулопапулёз тошма ёки эшакеми.\nЖуда кам: ангионевротик шиш, кўп шаклли эритема, Стивенс-Джонсон синдроми ва токсик эпидермал некролиз.\nУмумий ва маҳаллий реакциялар\nТез-тез: мушак ичига инъекциядан кейин оғриқ ва/ёки яллиғланиш.\nТез-тез: мусбат Кумбс синамаси.\nБаъзида: Бошқа цефалоспоринларда синамаси бўлгани каби қонда мочевина, қондаги мочевина азоти ва/ёки қон зардобидаги креатинин даражаларини транзитор ошиши кузатилган.\nМусбат Кумбс синамаси тахминан 5% пациентларда ривожланади ва қоннинг мутаносиблиги синамасига таъсир кўрсатиши мумкин.\n– бошқа цефалоспорин антибиотикларига ўта юқори сезувчанлик.\n– цефтазидим пентагидратга ёки препаратнинг ҳар қандай бошқа компонентига ўта юқори сезувчанлик.\nЦефтазидимнинг юқори дозаларини ва нефротоксик препартларни бир вақтда юбориш буйраклар фаолиятига нохуш таъсир кўрсатиши мумкин (Махсус кўрсатмаларга қаранг).\nХлорамфеникол in vitro шароитда цефтазидим ва бошқа цефалоспоринларнинг антагонисти ҳисобланади. Ушбу ҳолатни клиник ахамияти номаълум, лекин ФортумТМ ва хлорамфениколни бир вақтда қабул қилишни зарурати бўлганида, антагонизм мумкинлигини ҳисобга олиш керак.\nБошқа антибиотиклар каби, ФортумТМ ҳам ичак флорасига таъсир қилиши мумкин, ва шу билан мажмуавий орал контрацептивларнинг самарадорлигини пасайтириб, эстрогенларни қайта сўрилишини пасайишига олиб келиши мумкин.\nЦефтазидим энзимли тестлар ёрдамида глюкозурияни аниқлаш бўйича тестларнинг натижаларига таъсир қилмайди, лекин миснинг тикланиш усулларига (Бенедикт, Фелинг, Клинитест усуллари) аҳамиятсиз таъсир кўрсатиши мумкин.\nЦефтазидим ишқорий пикрит ёрдамида креатинин даражасини аниқлаш натижаларига таъсир қилмайди.\nБошқа препаратлар билан мутаносиблиги.\nФортум™ вена ичига юбориш учун кўпчилик бошқа эритмаларга қараганда бикарбонат натрий эритмасида камроқ барқарордир. Шунинг учун бикарбонат натрий эритмасини эритувчи сифатида ишлатиш тавсия қилинмайди. Фортум™ аминогликозидлар билан номутаносиб, уларни бир шприцда аралаштириш мумкин эмас. Фортум™ эритмасига ванкомицин қўшилганида чўкма тушиши аниқланади, шунинг учун бу икки препаратларни юбориш орасида инфузион тизимни ювиш тавсия қилинади.\nПрепаратни қабул қилишдан олдин пациент цефтазидимга, цефалоспоринларга, пенициллинларга ёки бошқа препаратларга юқори сезувчанлик реакцияларга эга эканлигини аниқлаш керак. Пенициллинларга ёки бошқа бета-лактамларга аллергик реакцияларга эга бўлган пациентларга алоҳида эътибор бериш керак.\nФортум™га аллергик реакция ривожланганида препаратни дарҳол бекор қилиш керак, оғир ҳолларда эпинефринни (адреналинни), гидрокортизонни, антигистамин препаратларини қўллаш ва бошқа шошилинч тадбирларни ўтказиш талаб қилиниши мумкин.\nЦефалоспоринларни юқори дозада аминогликозидлар ва кучли таъсир қилувчи диуретиклар (масалан, фуросемид) каби нефротоксик препаратлар билан бир вақтда қабул қилиш, буйраклар фаолиятига салбий таъсир қилиши мумкин. Лекин клиник синовлар, Фортум™ ни тавсия қилинган дозаларда қабул қилиш вақтида буйрак фаолиятини бузилиши билан боғлиқ бўлган бу муаммолар пайдо бўлмаслигини кўрсатади. Фортум™ нормал терапевтик дозаларда қўлланганида буйраклар фаолиятига ҳеч қандай салбий таъсирлар пайдо бўлмаган. Фортум™ буйрак орқали чиқарилиши туфайли, буйрак етишмовчилиги бўлган пациентларда препаратнинг дозаси буйраклар фаолиятини бузилаш даражасига мувофиқ пасайтирилиши керак. Буйрак етишмовчилиги бўлган пациентларда доза пасайтирилмаган ҳолларда нефрологик асоратлари ҳолатлари ҳақида хабар берилган (Қўллаш усули ва дозалари – Буйрак етишмовчилиги ва Ножўя реакцияларига қаранг).\nБошқа кенг таъсир доирасига эга бўлган антибиотиклар билан бўлгани каби, узоқ муддат давомида қўллаш, сезгир бўлмаган микробларнинг (масалан, Сandida, enterococci) ўсишини ошишига олиб келиши мумкин, бунда даволашни тўхтатиш ёки мувофиқ терапияни ўтказиш талаб қилиниши мумкин.\nАнтибиотиклар қўлланганда сохта мембраноз колит ҳолатлари тўғрисида хабар берилган, у ҳам енгил ҳам ҳаётга хавф туғдирувчи оғирлик даражасига эга бўлиши мумкин. Шунинг учун антибиотикларни қўллаш вақтида ёки қўллангандан сўнг пациентларда диарея ривожланганда ушбу ташҳисни эътиборга олиш (кўриб чиқиш) муҳимдир. Агар диарея узоқ муддат давом этса ёки анча оғир кечса ёки пациент қоринда санчиқ сезса, даволаш дарҳол тўхтатилиши, пациент эса қўшимча равишда текширилиши лозим.\nБошқа кенг таъсир доирасига эга цефалоспоринлар ва пенициллинлар қўлланганида бўлгани каби, Фортум™ни қўллашда Enterobacter spp. ва Serratia spp. нинг айрим дастлабки сезгир штаммларида резистентлик ривожланиши мумкин, шунинг учун ушбу микроорганизмлар чақирган инфекцияларни даволашда, вақти-вақти билан сезгирликка синамани ўтказиш керак.\nЭмбриотоксик ёки тератоген таъсирини тасдиқловчи маълумотлар йўқ, лекин Фортум™ни аёлларга ҳомиладорликнинг биринчи ойларида ва янги туғилган болаларга эҳтиёткорлик билан буюриш керак.\nФортум™ катта бўлмаган миқдорларда кўкрак сутига ўтади, шунинг учун эмизувчи аёлларга препаратни буюришда эҳтиёткорликка риоя қилиш керак.\nАвтомобиль транспортини ва механизмларни бошқариш қобилиятига таъсири.\nФортум™ни автомобилни ёки механизмларни бошқариш қобилиятига таъсири ҳақида маълумотлар йўқ.\nДозани ошириб юборилиши неврологик асоратларга, шу жумладан энцефалопатияга, тиришишларга ва комага олиб келиши мумкин.\nЗардобдаги цефтазидимнинг даражаси гемодиализ ёки перитонеал диализ ўтказиш йўли билан пасайтирилиши мумкин.\n500 мг ёки 1 г цефтазидим (пентагидрат кўринишида) сақловчи, бромобутил резина тиқин ва тарани очилишини олдини олувчи қўшимча беркитувчи қоплама билан беркитилган шиша флакон (I ёки III турдаги шиша) №1 қўллаш бўйича йўриқнома билан бирга картон қутига жойланган.\nФортум инъекция учун флаконларини хона ҳароратида сақлаш керак (ҳарорат мувофиқ фармакопея бўйича аниқланади).\n30ºС дан юқори бўлмаган ҳароратда вақтинча икки ой давомида сақлаш, маҳсулотга ҳеч қандай зарар келтирмайди.\nПрепаратни ёруғликдан ҳимояланган жойда сақлаш керак.\nИнъекция учун сув ёки бошқа тўғри келадиган эритма билан эритиб тайёрлангандан сўнг тавсия этилган сақлаш муддати – 25ºС дан паст ҳароратда 24 соат, совутгичда (4ºС) 7 кунни ташкил қилади.\nФортум™ кўпчилик вена ичига юбориш учун эритмалар билан мутаносиб. Лекин бикарбонат натрий инъекцияси суюлтирувчи сифатида тавсия қилинмайди (Номутаносибликка қаранг).\nБарча ўлчамлардаги Фортум™ флаконлари паст босим остида тақдим қилинади. Кукун эритилганида карбонат ангидрид ажралиб чиқади, ва флаконда босим ошади. Препаратнинг олинган тайёр эритмасида карбонат ангидриднинг катта бўлмаган пуфакчалари бўлиши мумкин, бунга эътибор бермаслик керак.\n4 жадвал. Эритиб тайёрлаш бўйича йўриқнома\nФлакондаги цефтази-димнинг миқдори Юбориш усули Эритувчининг\nҳажми (мл) Тахминий концен-\n250 мг м/и 1,0 210\nв/и 2,5 90\n500 мг м/и 1,5 260\nв/и 5,0 90\n1 г м/и 3,0 260\nв/и болюс 10 90\nв/и инфузия 50* 20\n2 г в/и болюс 10 170\nв/и инфузия 50* 40\n3 г в/и болюс 15\n* Эритмани қўшиш 2 икки босқичда ўтказилади (Матнга қаранг).\nКонцентрация, эритувчининг тури ва сақлаш шароитига қараб, Фортум™нинг олинган эритмаси оч-сариқдан қаҳрабо ранглигача бўлиши мумкин. Агарда суюлтириш қоидаларига риоя қилинган бўлса, унда унинг самарадорлиги эритманинг рангига боғлиқ эмас.\nЦефтазидим 1 дан 40 мг/мл концентрацияларда қуйидаги эритмалар билан мутаносиб:\nМ/6 лактат натрий инъекция учун эритмаси\n5% ли декстроза эритмаси\n0,225% ли натрий хлориди эритмаси ва 5% ли декстроза эритмаси\n0,45% ли натрий хлориди эритмаси ва 5% ли декстроза эритмаси\n0,9% ли натрий хлориди эритмаси ва 5% ли декстроза эритмаси\n0,18 % ли натрий хлориди эритмаси ва 5% ли декстроза эритмаси\n10% ли декстроза эритмаси\n10% ли инъекция учун декстран 40 0,9% ли натрий хлориди эритмасида\n10% ли инъекция учун декстран 40 5% ли декстроза эритмасида\n6% ли инъекция учун декстран 70 0,9% ли натрий хлориди эритмасида\n6% ли инъекция учун декстран 70 5% ли декстроза эритмасида\nЦефтазидим 0,05 дан 0,25 мг/мл гача концентрацияда интраперитонеал диализ учун эритма (лактат) билан мутаносиб.\nМушак ичига юбориш учун цефтазидим 0,5% ёки 1% ли лидокаин гидрохлориди эритмасида суюлтирилиши мумкин.\nАгар 4 мг/мл концентрацияли цефтазидим қуйидаги эритмалар билан аралаштирилса, иккала компонент ҳам фаоллигини сақлайди:\nГидрокортизон (гидрокортизон натрий фосфати) 1 мг/мл 0,9% ли натрий хлориди эритмасида ёки 5% ли декстроза эритмасида;\nЦефуроксим (цефуроксим натрий) 3 мг/мл 0,9% ли натрий хлориди эритмасида;\nКлоксациллин (клоксациллин натрий) 4 мг/мл 0,9% ли натрий хлориди эритмасида;\nГепарин 10 ХБ*мл ёки 50 ХБ/мл 0,9% ли натрий хлориди эритмасида;\nКалий хлориди 10 мэкв/л ёки 40 мэкв-л 0,9% ли натрий хлориди эритмасида.\nЦефтазидим (500 мг 1,5 мл инъекция учун сувда) ва метронидазол (500 мг/100 мл) эритмалари аралаштирилганида, иккала компонент ҳам ўз фаоллигини сақлайди.\nМушак ичига ёки вена ичига болюсли юбориш учун эритма тайёрлаш\nРезина тиқин орқали флаконга шприц игнаси киритилади ва у орқали эритувчининг тавсия қилинган миқдори қўшилади.\nШприц игнаси чиқариб олинади ва тиниқ эритма ҳосил бўлиши учун флакон силкитилади.\nФлакон тўнкарилади. Поршень тўлиқ киритилган шприц игнаси билан флаконнинг резина тиқини тешилади ва игна бутунлай эритма ичида бўлгунича флаконга тиқилади. Эритманинг ҳаммаси флаконга олинади. Шприцдаги эритма карбонат ангидридининг катта бўлмаган пуфакчаларини сақлаши мумкин.\nИнъекция учун Фортум™ препаратидан вена ичига инфузияси учун эритма тайёрлаш (минибэг ёки бюретка туридаги қурилма)\nЭритма 50 мл (1 г ва 2 г ли флаконлар учун) ва 75 мл (3 г ли флакон учун) қуйида кўрсатилганддек ИККИ босқичда мутаносиб эритувчини қўшиш йўли билан тайёрланади.\nВена ичига инфузия учун 1 г, 2 г ва 3 г ли флаконлар.\nРезина тиқин орқали флаконга шприц игнаси киритилади ва у орқали 1 г ва 2 г препарат сақловчи флаконларга 10 мл эритувчи ва 3 г препарат сақловчи флаконга 15 мг эритувчи қўшилади.\nПрепарат тўлиқ эримагунича газни чиқиши учун игнани киритманг. Флакон ичидаги ички босимни пасайтириш учун газни чиқишга флакон қопқоғига игна киритинг.\nТайёр бўлган эритма тизимга ўтказилади, умумий ҳажм камида 50 мл гача (3 г ли флаконлар учун 75 мл) етказилади ва вена ичига инфузия 15-30 минут давомида ўтказилади.\nСтерилликни таъминлаш учун газни чиқариш учун игнани флаконга кукун тўлиқ эримагунича киритмаслик жуда муҳим.\nБарча ўлчамлари ҳар бир мамлакатда бўлмаслиги ҳам мумкин.


Kasalliklar bo'yicha barcha ma'lumot Бронхиал астма – нафас қисиши. » DAWO.UZ\nБронхиал астма – нафас йўлини сурункали яллиғланиш касаллиги бўлиб, хансираш хуружлари билан кечади, қийин ажралувчи балғам кўчади ва баъзан нафас қисиш хуружи(астматик статус) гача боради.\nБу холат нафас йўлини турли қитиқловчиларга кучли таъсирланиш оқибатидир. Бу таъсирланиш оқибатида нафас йўли тораяди, кўп миқдорда шиллиқ ажратади ва бунинг натижасида нафас йўли торайиб, хаво ўтишига тўсқинлик пайдо бўлади.\nБронхиал астма хамма ёшда учраши мумкин. Лекин ёш болаларда кўпроқ учрайди. Хозирда бутун дунёда 300 млн га яқин одам бу касаллик билан хасталанган ва бу кўрсатгич доимий равишда кўпаймоқда.\nБутун жахон соғлиқни сақлаш ташкилоти (БЖССТ) томонидан 4 май – бутун дунё бронхиал астмага қарши кураш куни деб эълон қилинган.\nБронхиал астмани келтириб чиқарувчи сабабига кўра икки катта гурухга бўлиш мумкин:\nАллергик компонентли бронхиал астма\nНоаллергик бронхиал астма\nАллергик компонентли бронхиал астма – нафас қисиши маълум бир таъсирловчиларга ва мавсумий бўлади. Мисол: дарахт гуллари, хайвонлар туклари, гилам чанги ва х.\nНоаллергик компонентларга мисоллар:\nЎткир хидлар – ацетон хиди, сигарет хиди, парфюмерия атирлар хидлари, совун ва шампун хидлари каби.\nЖисмоний мехнатдан кейинги астма – одатда совуқ ва қуруқ хавода югуришдан сўнг бошланади.\nАспирин ва унинг шерикларини истеъмол қилганда пайдо бўладиган астмани – аспирин астмаси деб аталади.\nБаъзи беморларда аллергик ва ноаллаергик компонентларга хам нафас қисиши кузатилади. Бу одатда касалликнинг охирги даражасида кузатилади.\nБронхиал астмани қуйидаги белгилари мавжуд:\nЙўтал – доимий бўлади. Қийин ажраладиган шиллиқли балғам ажралади. Совуқ хаводан нафас олганда ёки жисмоний мехнатдан сўнг бошланади.\nНафас чиқариш қийин бўлган хансираш (экспиратор хансираш) –нафас чиқариш жуда қийин бўлганидан инсонда қаттиқ қўрқув пайдо бўлади.\nХуштаксимон хрип – масофадан эшитиш мумкин.\nНафас қисиши – бу оғир холат бўлиб, бемор мажбурий холатда ўтиради ва жуда қийналиб нафас чиқаради.\nБолаликдаги астмада – болалар кўкрак қафаси "каптар кўкраги” сингари бўлиб қолади. Бунинг асосий сабаби нафас чиқариш қийинлиги оқибатида ўпкада доимий қолдиқ хаво қолишидир.


4 та МЧЖ очиб 1,6 млрд сўмни талон-торож қилган фуқарога жиноят иши қўзғатилди\nДепартаментнинг Жарқўрғон туман бўлими АТБ “Агробанк” ва АТ “Халқ банк” Жарқўрғон филиалларининг мурожаатига асосан терговга қадар текширув ўтказди. Тафтиш давомида фуқаро А.А. танишлари номига 4 та МЧЖ ташкил этиб, банк филиалидан маиший хизмат кўрсатиш соҳасини ривожлантириш учун ажратилган кредит маблағининг 1,6 млрд сўмини талон-торож қилгани аниқланди.\nШунингдек, у АТ “Халқ банки” Жарқўрғон филиали собиқ бошқарувчиси М. билан тил бириктириб, гаров таъминоти сифатида турган “Doosan” русумли экскаватор ва “Spark” автотранспорт воситасини сохта маълумотлар асосида тақиқдан чиқаришга эришиб, банк манфаатларига жуда кўп миқдорда зарар етказган.\nМазкур ҳолат юзасидан Жиноят кодексининг 167-моддаси (талон-торож қилиш), 205-моддаси (ҳокимият ёки мансаб ваколатини суиистеъмол қилиш) ва 209-моддаси (мансаб сохтакорлиги) билан жиноят иши қўзғатилиб, тергов ҳаракатлари ўтказилмоқда.


Ўзбекистонда кунига 196 та коронавирус юқтирганлиги аниқланди\n29 Mart 16:42 / Published in COVID-19\nКунига 196 ковидга чалинган бемор аниқланди\nЎтган кун давомида Ўзбекистонда коронавирус инфекциясининг 196 янги ҳолати аниқланди.\nСоғлиқни сақлаш вазирлиги матбуот хизматининг хабар беришича, жорий йилнинг 28 мартида республикада 196 кишида коронавирус борлиги аниқланган. Рўйхатдан ўтганларнинг умумий сони 82 536 тани ташкил этди.\nКеча, 28 март куни Тошкентда коронавирус 164 кишида, Қорақалпоғистонда — 3, Андижон вилоятида — 1, Бухоро вилоятида – 5, Жиззах вилоятида — 1, Қашқадарё вилоятида — 3, Наманган вилоятида – 2, Самарқанд вилоятларида — 1, Сирдарё вилоятида – 2 ва Тошкент вилоятида — 18 та аниқланди.\nБундан ташқари, кеча коронавирусдан Тошкентда 116 киши, Андижон вилоятида 8, Сурхондарё вилоятида 5 ва Тошкент вилоятида 15та тузалиб олди. Коронавирусдан қутулганларнинг умумий сони мамлакатда 80 667 кишига етди ёки 98% ҳолатларга тўғри келди\nЮқтиришнинг фаол ҳолатлари сони 1243 тани ташкил этади. Ҳозирда 191 бемор оғир, 85 касал эса оғир аҳволда.\nTagged under: БЕМОР, КОРОНАВИРУС, кунлик, ЎСИШ\nCOVID-19 йуқлиги тўғрисида сохта гувоҳнома бериш ҳолатлари Ўзбекистонда аниқланди\nНиқоб режими качон тугайди